Avis juridique important

|

32003D0004

2003/205/EY: Euroopan keskuspankin päätös, tehty 20 päivänä maaliskuuta 2003, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä (EKP/2003/4)

Virallinen lehti nro L 078 , 25/03/2003 s. 0016 - 0019

Euroopan keskuspankin päätös,tehty 20 päivänä maaliskuuta 2003,euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä(EKP/2003/4)(2003/205/EY)EUROOPAN KESKUSPANKIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 106 artiklan 1 kohdan sekä Euroopan keskuspankkijärjestelmän ja Euroopan keskuspankin perussäännön 16 artiklan,sekä katsoo seuraavaa:(1) Perustamissopimuksen 106 artiklan 1 kohdassa ja perussäännön 16 artiklassa määrätään, että Euroopan keskuspankilla (EKP) on yksinoikeus antaa lupa setelien liikkeeseen laskemiseen yhteisössä. Lisäksi edellä mainittujen artiklojen mukaan EKP ja kansalliset keskuspankit voivat laskea liikkeeseen kyseisiä seteleitä. Euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(1) 10 artiklan mukaan EKP ja rahaliittoon osallistuvien jäsenvaltioiden kansalliset keskuspankit laskevat liikkeeseen euroseteleitä.(2) Euroopan rahapoliittinen instituutti (EMI) suoritti eurosetelien tuotantoa ja liikkeeseenlaskua koskevan valmistelutyön ja edisti erityisesti eurosetelien ulkoasun osalta uusien eurosetelien nimellisarvojen ja selitelmien tunnistettavuutta ja hyväksymistä ottamalla huomioon setelien käyttäjäryhmiä edustavien eurooppalaisten yhdistysten esittämät, setelien ulkonäköön ja teknisiin ominaisuuksiin liittyvät vaatimukset.(3) EKP:llä on EMI:n seuraajana tälle alun perin kuuluneet eurosetelien ulkoasua koskevat tekijänoikeudet. EKP ja sen puolesta toimivat kansalliset keskuspankit voivat vedota tekijänoikeuksiin sellaisten niiden vastaisesti valmistettujen tai levitettyjen seteliaiheen jäljennösten johdosta, jotka muun muassa saattavat vaikuttaa kielteisellä tavalla eurosetelien asemaan julkisuudessa.(4) EKP:n ja kansallisten keskuspankkien oikeus laskea liikkeeseen euroseteleitä sisältää toimivallan toteuttaa kaikki tarvittavat oikeudelliset toimenpiteet, joilla suojataan eurosetelien luotettavuutta maksuvälineinä. EKP:n olisi toteutettava toimenpiteitä tietyn vähimmäissuojatason saavuttamiseksi kaikissa rahaliittoon osallistuvissa jäsenvaltioissa, jotta huolehditaan siitä, että yleisö kykenee erottamaan aidot eurosetelit seteliaiheen jäljennöksistä. Tätä varten on tarpeen luoda yhteiset säännöt, joita noudattaen seteliaiheen jäljentäminen on sallittua.(5) Tässä päätöksessä ei rajoiteta rikoslainsäädännön soveltamista erityisesti väärentämisen alalla.(6) Eurosetelien seteliaiheen sähköisiä jäljennöksiä olisi pidettävä lainmukaisina ainoastaan, jos niiden tuottaja toteuttaa asianmukaiset tekniset toimenpiteet sellaisten tulostettujen setelijäljennösten välttämiseksi, joita yleisö saattaa erehtyä pitämään aitoina euroseteleinä.(7) Toimivaltaan toteuttaa toimenpiteitä, joilla suojataan eurosetelien luotettavuutta maksuvälineinä, sisältyy toimivalta luoda yhteiset menettelyt, joita noudattaen rahaliittoon osallistuvien jäsenvaltioiden kansalliset keskuspankit varautuvat vaihtamaan rikkinäiset tai vahingoittuneet eurosetelit. Näiden menettelyjen yhteydessä nimetään tiettyjä eurosetelityyppejä, joihin kuuluvat eurosetelit kansallisten keskuspankkien olisi otettava haltuun, jos niitä esitetään vaihdettaviksi.(8) Eurosetelin vaihtaminen edellyttää sellaisen alkuperäisen eurosetelin osan esittämistä, joka täyttää tietyt vähimmäismitat. Nämä mitat olisi esitettävä prosenttiosuuksina alkuperäisen eurosetelin pinta-alasta ennen kuin seteli rikkoutui tai vahingoittui, jotta vältetään mittausvääristymät esimerkiksi tilanteissa, joissa euroseteli on rikkoutunut tai vahingoittunut kutistumisen johdosta.(9) Jotta kaikkia ammattimaisia setelien käsittelijöitä kannustetaan käyttämään varkaudenestovälineitä asianmukaisella tavalla, kansallisten keskuspankkien on aiheellista vaatia maksu eurosetelien vaihtamista varten tehtävän tutkimuksen kustannusten korvaamiseksi, kun ammattimaiset setelien käsittelijät pyytävät kansallisia keskuspankkeja vaihtamaan euroseteleitä, jotka ovat rikkoutuneet tai vahingoittuneet varkaudenestovälineiden käytön vuoksi.(10) Maksua ei peritä, jos rikkoutumisen tai vahingoittumisen syynä on ryöstö tai varkaus taikka niiden yritys, ja hyvin vähäisten maksujen välttämiseksi maksu peritään ainoastaan, kun vaihdettavaksi esitetään vähintään tietty määrä rikkinäisiä tai vahingoittuneita euroseteleitä.(11) Kun suuri määrä euroseteleitä on rikkoutunut tai vahingoittunut varkaudenestovälineiden käytön vuoksi, setelit olisi esitettävä vaihdettaviksi tietyissä vähimmäismääräisissä erissä.(12) EKP:n yksinoikeus antaa lupa eurosetelien liikkeeseen laskemiseen yhteisössä sisältää toimivallan poistaa käytöstä euroseteleitä ja luoda yhteisiä menettelyjä, joita noudattaen EKP ja kansalliset keskuspankit voivat toteuttaa setelien käytöstä poistamisen.(13) Selkeyden ja oikeusvarmuuden takia on asianmukaista kodifioida euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 30 päivänä elokuuta 2001 tehty päätös EKP/2001/7(2), sellaisena kuin se on muutettuna päätöksellä EKP/1999/14(3), sekä lisätä avoimuutta sellaisten EKP:n ja kansallisten keskuspankkien tehtävien yhteydessä, jotka liittyvät eurosetelien vaihtamiseen, käytöstä poistamiseen ja seteliaiheen jäljentämiseen,ON TEHNYT TÄMÄN PÄÄTÖKSEN:1 artiklaNimellisarvot ja selitelmät1. Eurosetelien ensimmäisessä sarjassa on seitsemän seteliä, joiden nimellisarvot ovat viidestä eurosta 500 euroon, ja ne kuvaavat Euroopan aikakausia ja tyylisuuntia seuraavin perusselitelmin.>TAULUKON PAIKKA>2. Eurosetelisarjan seitsemän setelin etusivulla on kuvattu porttikäytäviä ja ikkunoita ja takasivulla siltoja. Kaikki seitsemän seteliä ilmentävät edellä mainittuja Euroopan eri tyylisuuntia. Seteleissä on lisäksi Euroopan unionin symboli, rahan nimi latinalaisin ja kreikkalaisin aakkosin, EKP:n lyhenne EU:n virallisilla kielillä, ©-symboli EKP:llä olevan tekijänoikeussuojan merkkinä sekä EKP:n puheenjohtajan allekirjoitus.2 artiklaEurosetelien seteliaiheen jäljentämistä koskevat säännöt1. "Seteliaiheen jäljennöksellä" tarkoitetaan mitä tahansa aineellista tai aineetonta kuvaa, joka saattaa muistuttaa euroseteliä taikka luoda yleisvaikutelman, että kyse on tällaisesta setelistä, ja joka käsittää edellä 1 artiklassa tarkoitetun eurosetelin kokonaan tai osittain taikka osia sen ulkoasun yksityiskohdista kuten väristä, mittasuhteista ja kirjainten tai symbolien käytöstä, seuraavista seikoista riippumatta:a) kuvan koko;b) kuvan tuotannossa käytetyt materiaalit tai menetelmät;c) se, onko kuvaan lisätty yksityiskohtia tai kuvia, jotka eivät ole peräisin seteleistä; taid) se, onko eurosetelin ulkoasua, esimerkiksi kirjaimia tai symboleja, muutettu.2. Seteliaiheen jäljennökset, joita yleisö saattaa erehtyä pitämään aitoina euroseteleinä, ovat lainvastaisia.3. Seteliaiheen jäljennökset, jotka täyttävät seuraavat edellytykset, ovat lainmukaisia, koska ei ole vaaraa, että yleisö saattaisi erehtyä pitämään niitä aitoina euroseteleinä:a) edellä 1 artiklassa tarkoitetun eurosetelin yksipuoliset jäljennökset, jos jäljennös on kooltaan vähintään 125 prosenttia tai enintään 75 prosenttia sekä 1 artiklassa tarkoitetun eurosetelin pituudesta että sen leveydestä;b) edellä 1 artiklassa tarkoitetun eurosetelin seteliaiheen kaksipuoliset jäljennökset, jos seteliaiheen jäljennös on kooltaan vähintään 200 prosenttia tai enintään 50 prosenttia sekä 1 artiklassa tarkoitetun eurosetelin pituudesta että sen leveydestä;c) edellä 1 artiklassa tarkoitetun eurosetelin ulkoasun yksityiskohtien jäljennökset, jos tällaista ulkoasun yksityiskohtaa ei ole asetettu seteliä muistuttavalle taustalle;d) yksipuoliset seteliaiheen jäljennökset osasta eurosetelin etu- tai takasivua, jos osa on alle kolmanneksen 1 artiklassa tarkoitetun eurosetelin etu- tai takasivusta;e) seteliaiheen jäljennökset, jotka on tehty materiaalista, joka eroaa selvästi paperista ja näyttää ilmeisen erilaiselta kuin setelien valmistamiseen käytettävä materiaal; taif) aineettomat seteliaiheen jäljennökset, jotka on asetettu saataville sähköisesti verkkosivuilla langallisen tai langattoman viestinnän avulla taikka millä tahansa muulla sellaisella tavalla, joka antaa yleisölle mahdollisuuden tutustua niihin itse valitsemastaan paikasta ja itse valitsemanaan aikana edellyttäen, että- Sana SPECIMEN on kirjoitettu Arial-kirjasintyyppiä tai sen kaltaista kirjasintyyppiä käyttäen diagonaalisesti seteliaiheen jäljennöksen poikki. Sanan SPECIMEN pituus on vähintään 75 prosenttia seteliaiheen jäljennöksen pituudesta ja korkeus vähintään 15 prosenttia seteliaiheen jäljennöksen leveydestä ja sana on kirjoitettu läpinäkymättömällä (opaakilla) värillä, joka eroaa jyrkästi 1 artiklassa tarkoitetun eurosetelin pääväristä, ja että- alkuperäiskoossaan olevan sähköisen seteliaiheen jäljennöksen resoluutio ei ole suurempi kuin 72 pistettä/tuuma (dpi).4. EKP ja kansalliset keskuspankit toimittavat kirjallisesta pyynnöstä vahvistuksen siitä, että myös jotkin muut sellaiset seteliaiheen jäljennökset, jotka eivät täytä 3 kohdan edellytyksiä, ovat lainmukaisia, jollei yleisö voi erehtyä pitämään niitä aitoina 1 artiklassa tarkoitettuina euroseteleinä. Kun seteliaiheen jäljennös tehdään ainoastaan yhden rahaliittoon osallistuvan jäsenvaltion alueella, edellä tarkoitetut pyynnöt osoitetaan kyseisen jäsenvaltion kansalliselle keskuspankille. Muissa tapauksissa pyynnöt osoitetaan EKP:lle.5. Eurosetelien seteliaiheen jäljentämistä koskevia sääntöjä sovelletaan myös euroseteleihin, jotka on poistettu käytöstä tai jotka ovat menettäneet asemansa laillisina maksuvälineinä tämän päätöksen nojalla.3 artiklaRikkinäisten tai vahingoittuneiden eurosetelien vaihtaminen1. Kansalliset keskuspankit vaihtavat pyynnöstä rikkinäiset tai vahingoittuneet laillisina maksuvälineinä hyväksyttävät aidot eurosetelit 2 kohdassa esitettyjen edellytysten mukaisesti seuraavissa tapauksissa:a) kun setelistä on jäljellä yli 50 prosenttia; taib) kun setelistä on jäljellä enintään 50 prosenttia, jos setelin esittäjä näyttää toteen, että puuttuvat osat ovat tuhoutuneet.2. Edellä 1 kohdan lisäksi rikkinäisten tai vahingoittuneiden laillisina maksuvälineinä hyväksyttävien eurosetelien vaihtamiseen sovelletaan seuraavia edellytyksiä:a) Jos epäillään esittäjän laillista oikeutta eurosetelien hallussapitoon tai eurosetelien aitoutta, esittäjän on todistettava henkilöllisyytensä.b) Jos vaihdettaviksi esitetään tahraantuneita, likaantuneita tai värjäytyneitä euroseteleitä, esittäjältä edellytetään kirjallista selvitystä siitä, millä tavalla setelit ovat tahraantuneet, likaantuneet tai värjäytyneet.c) Jos eurosetelit ovat värjäytyneet lauenneiden varkaudenestovälineiden johdosta ja niiden esittäjät ovat euron väärentämisen torjunnan edellyttämistä toimenpiteistä 28 päivänä kesäkuuta 2001 annetun neuvoston asetuksen (EY) N:o 1338/2001(4) 6 artiklan 1 kohdassa tarkoitettuja ammattimaisia setelien käsittelijöitä, ammattimaisilta setelien käsittelijöiltä edellytetään kirjallista lausuntoa siitä, minkä vuoksi ja millä tavoin setelit ovat värjäytyneet.d) Jos suuri määrä euroseteleitä on rikkoutunut tai vahingoittunut varkaudenestovälineiden käytön vuoksi, setelit on esitettävä 100 eurosetelin erissä, edellyttäen, että vaihdettaviksi esitettävien eurosetelien määrä on riittävä tällaisten erien muodostamiseen.3. Sen estämättä, mitä edellä säädetään:a) Jos kansallinen keskuspankki tietää tai sillä on riittävä syy olettaa, että eurosetelit ovat tahallisesti rikottuja tai vahingoitettuja, sen on kieltäydyttävä vaihtamasta seteleitä ja otettava ne haltuunsa, jotta voidaan välttää setelien palautuminen liikkeeseen tai estää se, että setelien esittäjä esittäisi ne vaihdettaviksi jossain toisessa kansallisessa keskuspankissa. Kansallinen keskuspankki vaihtaa kuitenkin rikkinäiset tai vahingoittuneet eurosetelit, jos se tietää tai sillä on riittävä syy olettaa, että niiden esittäjät ovat vilpittömässä mielessä, tai jos niiden esittäjät kykenevät osoittamaan olevansa vilpittömässä mielessä. Vain vähän rikkoutuneita tai vahingoittuneita seteleitä, joissa on esimerkiksi merkintöjä, numeroita tai lyhyitä kirjoituksia, ei periaatteessa pidetä tahallisesti rikottuina tai vahingoitettuina.b) Jos kansallinen keskuspankki tietää tai sillä on riittävä syy olettaa, että on tehty rikos, sen on kieltäydyttävä vaihtamasta rikkinäisiä tai vahingoittuneita euroseteleitä ja otettava ne kuittia vastaan haltuunsa, jotta ne voidaan esittää todisteina toimivaltaisille viranomaisille esitutkinnan aloittamista varten tai jo aloitetun esitutkinnan tueksi. Jolleivät toimivaltaiset viranomaiset toisin päätä, eurosetelit palautetaan setelien esittäjälle esitutkinnan päätyttyä, minkä jälkeen ne on mahdollista vaihtaa.4 artiklaRikkinäisten tai vahingoittuneiden eurosetelien vaihtamisesta perittävän maksun käyttöön ottaminen1. Kansallinen keskuspankki perii ammattimaisilta setelien käsittelijöiltä maksun, kun ne pyytävät kansallista keskuspankkia 3 artiklan mukaisesti vaihtamaan laillisina maksuvälineinä hyväksyttäviä, varkaudenestovälineiden käytön vuoksi rikkoutuneita tai vahingoittuneita euroseteleitä.2. Maksuna peritään 10 senttiä kustakin rikkinäisestä tai vahingoittuneesta eurosetelistä.3. Maksu peritään vain, jos kerralla vaihdetaan vähintään 100 rikkinäistä tai vahingoittunutta euroseteliä. Maksu peritään kaikista vaihdetuista euroseteleistä.4. Maksua ei peritä, jos eurosetelit ovat rikkoutuneet tai vahingoittuneet ryöstön tai varkauden taikka niiden yrityksen yhteydessä.5 artiklaEurosetelien käytöstä poistaminenEurosetelityypin tai -sarjan käytöstä poistamisesta säädetään EKP:n neuvoston päätöksessä, joka julkaistaan Euroopan unionin virallisessa lehdessä ja muissa tiedotusvälineissä. Päätöksestä on käytävä ilmi vähintään seuraavat seikat:- käytöstä poistettava eurosetelityyppi tai -sarja,- vaihtoajan pituus,- päivämäärä, jona eurosetelityyppi tai -sarja lakkaa olemasta laillinen maksuväline, ja- sellaisten eurosetelien käsittely, jotka esitetään sen jälkeen, kun ne on poistettu käytöstä ja/tai ne ovat lakanneet olemasta laillisia maksuvälineitä.6 artiklaLoppusäännökset1. Kumotaan päätökset EKP/2001/7 ja EKP/2001/14.2. Viittauksia päätöksiin EKP/1998/6(5), EKP/1999/2(6), EKP/2001/7 ja EKP/2001/14 pidetään viittauksina tähän päätökseen.3. Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tehty Frankfurt am Mainissa 20 päivänä maaliskuuta 2003.EKP:n neuvoston puolestaWillem F. Duisenberg(1) EYVL L 139, 11.5.1998, s. 1.(2) EYVL L 233, 31.8.2001, s. 55.(3) EYVL L 5, 9.1.2002, s. 26.(4) EYVL L 181, 4.7.2001, s. 6.(5) Euroopan keskuspankin päätös, tehty 7 päivänä heinäkuuta 1998, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä (EKP/1998/6); EYVL L 8, 14.1.1999, s. 36.(6) Euroopan keskuspankin päätös, tehty 26 päivänä elokuuta 1999, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehdyn Euroopan keskuspankin päätöksen (EKP/1998/6) muuttamisesta (EKP/1999/2); EYVL L 258, 5.10.1999, s. 29.


title: 2011/897/EU: Eurooppa-neuvoston päätös, annettu 19 päivänä joulukuuta 2011 , Euroopan keskuspankin johtokunnan jäsenen nimittämisestä

text:
               29.12.2011

               FI

               Euroopan unionin virallinen lehti

               L 345/21

         EUROOPPA-NEUVOSTON PÄÄTÖS,
   annettu 19 päivänä joulukuuta 2011,
   Euroopan keskuspankin johtokunnan jäsenen nimittämisestä
   (2011/897/EU)
   EUROOPPA-NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 283 artiklan 2 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan ja erityisesti sen 11.2 artiklan,
   ottaa huomioon Euroopan unionin neuvoston suosituksen (1),
   ottaa huomioon Euroopan parlamentin lausunnon (2),
   ottaa huomioon Euroopan keskuspankin neuvoston lausunnon (3),
   sekä katsoo seuraavaa:

               (1)

               Euroopan keskuspankin johtokunnan puheenjohtaja Mario DRAGHI on 10 päivänä marraskuuta 2011 päivätyllä kirjeellä ilmoittanut, että Lorenzo BINI SMAGHI on päättänyt erota tehtävästään johtokunnassa 31 päivän joulukuuta 2011 päättyessä. Näin ollen on tarpeen nimittää uusi jäsen Euroopan keskuspankin johtokuntaan.

               (2)

               Eurooppa-neuvosto haluaa nimittää tehtävään Benoît COEURÉn, joka sen käsityksen mukaan täyttää kaikki perussopimuksen 283 artiklan 2 kohdassa asetetut vaatimukset,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Benoît COEURÉ Euroopan keskuspankin johtokunnan jäseneksi kahdeksan vuoden toimikaudeksi 1 päivästä tammikuuta 2012 lukien.
   2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä joulukuuta 2011.

            Eurooppa-neuvoston puolesta

            Puheenjohtaja

         H. VAN ROMPUY

      (1)  Ei vielä julkaistu virallisessa lehdessä.

      (2)  Lausunto annettu 14. joulukuuta 2011 (ei vielä julkaistu virallisessa lehdessä).

      (3)  Lausunto annettu 8. joulukuuta 2011 (ei vielä julkaistu virallisessa lehdessä).


title: Neuvoston päätös 2013/87/YUTP, annettu 18 päivänä helmikuuta 2013 , Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) aloittamisesta

text:
               19.2.2013

               FI

               Euroopan unionin virallinen lehti

               L 46/27

         NEUVOSTON PÄÄTÖS 2013/87/YUTP,
   annettu 18 päivänä helmikuuta 2013,
   Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) aloittamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 4 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Malin tasavallan presidentti lähetti 24 päivänä joulukuuta 2012 päivätyllä kirjeellä unionin ulkoasioiden ja turvallisuuspolitiikan korkealle edustajalle kutsun, jolla ilmaistiin tyytyväisyys siihen, että Malissa toteutetaan EU:n sotilaskoulutusoperaatio.

               (2)

               Neuvosto hyväksyi 17 päivänä tammikuuta 2013 päätöksen 2013/34/YUTP.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon, eikä se siksi osallistu tämän operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Malin asevoimien kouluttamiseen osallistumista koskevaa EU:n sotilasoperaatiota, jäljempänä ‧EUTM Mali‧, koskeva operaatiosuunnitelma ja voimankäyttösäännöt.
   2 artikla
   Aloitetaan EUTM Mali 18 päivänä helmikuuta 2013.
   3 artikla
   Valtuutetaan EUTM Malin operaation komentaja välittömästi aloittamaan EUTM Malin toteuttaminen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä helmikuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 14, 18.1.2013, s. 19.


Avis juridique important

|

31996D0646(01)

96/646/EY: Neuvoston päätös, tehty 11 päivänä marraskuuta 1996, kolmen varsinaisen jäsenen ja kahden varajäsenen nimeämisestä alueiden komiteaan

Virallinen lehti nro L 293 , 16/11/1996 s. 0021 - 0021

NEUVOSTON PÄÄTÖS,tehty 11 päivänä marraskuuta 1996,kolmen varsinaisen jäsenen ja kahden varajäsenen nimeämisestä alueiden komiteaan (96/646/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon neuvoston 26 päivänä tammikuuta 1994 tekemän päätöksen 94/65/EY (1) ja 23 päivänä tammikuuta 1995 tekemän päätöksen 95/15/EY (2) varsinaisten jäsenten ja varajäsenten nimeämisestä alueiden komiteaan,sekä katsoo, että neuvosto on saanut tiedon, että alueiden komiteassa on vapautunut kolme varsinaisen jäsenen ja kaksi varajäsenen paikkaa varsinaisen jäsenen Giovanni Grasson erottua 17 päivänä lokakuuta 1996, varsinaisen jäsenen Cristófol Soler I Claderan erottua 9 päivänä heinäkuuta 1996 ja varsinaisen jäsenen Javier Otano Cidin erottua 29 päivänä lokakuuta 1996 sekä varajäsenen Pier Luigi Bersanin erottua 17 päivänä lokakuuta 1996 ja varajäsenen Juan Cruz Alli Arangurenin erottua 29 päivänä lokakuuta 1996, jaottaa huomioon Italian ja Espanjan hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Antonio Rastrelli alueiden komitean varsinaiseksi jäseneksi Giovanni Grasson tilalle tämän jäljellä olevaksi toimikaudeksi eli 25 päivään tammikuuta 1998.2. Nimetään Jaime Matas Palou alueiden komitean varsinaiseksi jäseneksi Cristófol Soler I Claderan tilalle tämän jäljellä olevaksi toimikaudeksi eli 25 päivään tammikuuta 1998.3. Nimetään Miguel Sanz Sesma alueiden komitean varsinaiseksi jäseneksi Javier Otano Cidin tilalle tämän jäljellä olevaksi toimikaudeksi eli 25 päivään tammikuuta 1998.4. Nimetään Antonio La Forgia alueiden komitean varajäseneksi Pier Luigi Bersanin tilalle tämän jäljellä olevaksi toimikaudeksi eli 25 päivään tammikuuta 1998.5. Nimetään José María Aracama Yoldi alueiden komitean varajäseneksi Juan Cruz Alli Arangurenin tilalle tämän jäljellä olevaksi toimikaudeksi eli 25 päivään tammikuuta 1998.Tehty Brysselissä 11 päivänä marraskuuta 1996.Neuvoston puolestaR. QUINNPuheenjohtaja(1) EYVL N:o L 31, 4.2.1994, s. 29(2) EYVL N:o L 25, 2.2.1995, s. 20


title: Neuvoston päätös (EU) 2015/785, annettu 20 päivänä huhtikuuta 2015, Euroopan unionin ja Yhdistyneiden arabiemiirikuntien välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               21.5.2015

               FI

               Euroopan unionin virallinen lehti

               L 125/1

         NEUVOSTON PÄÄTÖS (EU) 2015/785,
   annettu 20 päivänä huhtikuuta 2015,
   Euroopan unionin ja Yhdistyneiden arabiemiirikuntien välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Viittaus Yhdistyneisiin arabiemiirikuntiin siirrettiin Euroopan parlamentin ja neuvoston asetuksella (EU) N:o 509/2014 (1) neuvoston asetuksen (EY) N:o 539/2001 (2) liitteestä I liitteeseen II.

               (2)

               Yhdistyneitä arabiemiirikuntia koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)

               Neuvosto hyväksyi 9 päivänä lokakuuta 2014 päätöksen komission valtuuttamisesta aloittamaan neuvottelut Yhdistyneiden Arabiemiirikuntien kanssa Euroopan unionin ja Yhdistyneiden arabiemiirikuntien välisen lyhytaikaista oleskelua koskevan viisumivapaussopimuksen, jäljempänä ’sopimus’, tekemisestä.

               (4)

               Sopimusta koskevat neuvottelut aloitettiin 5 päivänä marraskuuta 2014 ja ne saatiin menestyksellisesti päätökseen, kun sopimus parafoitiin kirjeenvaihdolla 20 päivänä marraskuuta 2014.

               (5)

               Sopimus olisi allekirjoitettava, ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava väliaikaisesti sen allekirjoituspäivästä, kunnes sen tekemistä varten tarvittavat menettelyt on saatettu päätökseen.

               (6)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Yhdistyneiden arabiemiirikuntien välinen lyhytaikaista oleskelua koskeva viisumivapaussopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (5).
   5 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä huhtikuuta 2015.

            Neuvoston puolesta

            Puheenjohtaja

         J. DŪKLAVS

      (1)  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (EUVL L 149, 20.5.2014, s. 67).

      (2)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: 2006/541/EY: Komission päätös, tehty  20 päivänä heinäkuuta 2006 , niiden valtiosta riippumattomien järjestöjen elintarvikeapuun, jotka komissio on valtuuttanut ostamaan ja hankkimaan tuotteita toimitettavaksi neuvoston asetuksen (EY) N:o 1292/96 mukaisesti, sovellettavista julkisia hankintoja koskevista säännöistä tehdyn päätöksen 2005/769/EY liitteen korvaamisesta

text:
               4.8.2006

               FI

               Euroopan unionin virallinen lehti

               L 214/50

      KOMISSION PÄÄTÖS,
   tehty 20 päivänä heinäkuuta 2006,
   niiden valtiosta riippumattomien järjestöjen elintarvikeapuun, jotka komissio on valtuuttanut ostamaan ja hankkimaan tuotteita toimitettavaksi neuvoston asetuksen (EY) N:o 1292/96 mukaisesti, sovellettavista julkisia hankintoja koskevista säännöistä tehdyn päätöksen 2005/769/EY liitteen korvaamisesta
   (2006/541/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista 27 päivänä kesäkuuta 1996 annetun neuvoston asetuksen (EY) N:o 1292/96 (1) ja erityisesti sen 19 artiklan 1 kohdan,
   sekä katsoo seuraavaa:

               (1)

               Niiden valtiosta riippumattomien järjestöjen elintarvikeapuun, jotka komissio on valtuuttanut ostamaan ja hankkimaan tuotteita toimitettavaksi neuvoston asetuksen (EY) N:o 1292/96 mukaisesti, sovellettavista julkisia hankintoja koskevista säännöistä ja 3 päivänä syyskuuta 1998 tehdyn päätöksen kumoamisesta 27 päivänä lokakuuta 2005 tehdyllä komission päätöksellä 2005/769/EY (2) komissio vahvisti säännöt, joita sovelletaan niiden valtiosta riippumattomien järjestöjen elintarvikeapuun, jotka komissio on valtuuttanut ostamaan ja hankkimaan tuotteita asetuksen (EY) N:o 1292/96 mukaisesti toimitettavaksi.

               (2)

               Asetuksella (EY) N:o 2110/2005 säädetään yhteisön ulkoisen avun sidonnaisuuksien purkamisesta ja muutetaan asetus (EY) N:o 1292/96 ostettaviin tavaroihin sovellettavien alkuperäsääntöjen ja tarjouspyyntömenettelyihin osallistumista koskevien kansallisuussääntöjen osalta.

               (3)

               Paikallisesti ja alueellisesti tehtävien hankintojen suosimiseksi olisi tehtävä selväksi, että ainoastaan yhteisön markkinoilta ostettujen tavaroiden on täytettävä yhteisön elintarvikeapuna toimitettavien tuotteiden ominaisuuksista (3) ja pakkauksista (4) annetuissa komission tiedonannoissa esitetyt vaatimukset, kun taas paikallis- tai aluemarkkinoilta ostettujen tavaroiden on täytettävä joko paikalliset standardit tai niiden puuttuessa kansainvälisesti tunnustetut standardit.

               (4)

               Avun sidonnaisuuksien purkaminen edellyttää toimitusehtojen löyhentämistä entisestään, ja tästä syystä onkin aiheellista säätää, että toimitusehdot valtiosta riippumattomien järjestöjen julkaisemissa tarjouspyynnöissä ja niiden tekemissä hankintasopimuksissa, jotka koskevat elintarvikeapuna toimitettavia tuotteita, on määritelty Kansainvälisen kauppakamarin laatimien kansainvälisten toimitusehtojen (Incoterms) (5) viimeisimmän laitoksen mukaisesti.

               (5)

               Tästä syystä on aiheellista säätää tavaroiden ja toimitusten tarkastamisesta kansainvälisesti tunnustetun valvojan toimesta.

               (6)

               Tämän vuoksi päätös 2005/769/EY olisi muutettava.

               (7)

               Tästä toimenpiteestä ilmoitetaan elintarvikeapua ja -turvaa käsittelevälle komitealle asetuksen (EY) N:o 1292/96 29 artiklan mukaisesti,

         ON PÄÄTTÄNYT SEURAAVAA:
   1 artikla
   Korvataan päätöksen 2005/769/EY liite tämän päätöksen liitteellä.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä heinäkuuta 2006.

            Komission puolesta

         Louis MICHEL

            Komission jäsen

      (1)  EYVL L 166, 5.7.1996, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2110/2005 (EUVL L 344, 27.12.2005, s. 1).

      (2)  EUVL L 291, 5.11.2005, s. 24.

      (3)  EYVL C 312, 31.10.2000, s. 1.

      (4)  EYVL C 267, 13.9.1996, s. 1.

      (5)  http://www.iccwbo.org

      LIITE

            ”LIITE
            Yhteisön apua saavan valtiosta riippumattoman järjestön on noudatettava seuraavia sääntöjä yhteisön elintarvikeapuna asetuksen (EY) N:o 1292/96 mukaisesti toimitettavien tuotteiden ostamisessa, sanotun kuitenkaan rajoittamatta varainhoitoa koskevia mahdollisia lisävaatimuksia, jotka sisältyvät edunsaajan kanssa elintarvikeapupolitiikan täytäntöönpanosta tehtyyn sopimukseen.
            1.   TAVAROIDEN OSTOPAIKKA
            Tavaratoimituksen ehdoista riippuen tuotteet on ostettava avunsaajamaasta tai asetuksen (EY) N:o 1292/96 liitteessä luetellusta kehitysmaasta, joka mahdollisuuksien mukaan sijaitsee samalla maantieteellisellä alueella kuin avunsaajamaa, tai Euroopan yhteisön jäsenvaltiosta.
            Hyödykkeiden ja materiaalien alkuperä on määritettävä Euroopan parlamentin ja neuvoston asetuksessa (EY) N:o 2110/2005 (1) vahvistettujen alkuperäsääntöjen ja niitä koskevien poikkeusten mukaisesti.
            Poikkeusoloissa ja asetuksen (EY) N:o 1292/96 11 artiklan 2 kohdassa tarkoitetun menettelyn mukaisesti komissio voi antaa luvan tuotteiden ostamiseen muun kuin asetuksen (EY) N:o 1292/96 liitteessä luetellun maan tai Euroopan yhteisön jäsenvaltion markkinoilta.
            2.   TUOTTEIDEN OMINAISUUDET
            Tuotteiden on vastattava mahdollisimman hyvin avunsaajaväestön ravintotottumuksia. Tästä syystä olisi mahdollisuuksien mukaan suosittava ostoja kohdemaasta tai sen naapurimaasta.
            Tuotteiden ominaisuuksien ja pakkausten on täytettävä alkuperämaan ja/tai kohdemaan lainsäädännössä vahvistetut laatuvaatimukset sen mukaan, kumman maan laatuvaatimukset ovat tiukemmat. Jos kansallista lainsäädäntöä asiasta ei ole, on mahdollisuuksien mukaan noudatettava kansainvälisesti tunnustettuja standardeja, kuten Codex Alimentarius -säännöstöä.
            Jos tuotteet ostetaan Euroopan yhteisöstä, niiden ominaisuuksien on oltava yhteisön elintarvikeapuna toimitettavien tuotteiden ominaisuuksista annetussa komission tiedonannossa (2) esitettyjen vaatimusten mukaisia. Lisäksi pakkausten on oltava yhteisön elintarvikeapuna toimitettavien tuotteiden pakkauksista annetussa komission tiedonannossa (3) esitettyjen vaatimusten mukaisia.
            3.   KANSALLISUUTTA KOSKEVAT SÄÄNNÖT
            Tarjouspyyntömenettelyihin osallistumista koskevat säännöt on määritettävä asetuksessa (EY) N:o 2110/2005 vahvistettujen kelpoisuussääntöjen ja niitä koskevien poikkeusten mukaisesti.
            Tarjoajan on oltava laillisesti rekisteröitynyt ja pyydettäessä voitava todistaa se.
            4.   PERUSTEET EVÄTÄ OIKEUS OSALLISTUA HANKINTAMENETTELYIHIN JA -SOPIMUKSIIN
            4.1   Perusteet evätä oikeus osallistua hankintamenettelyyn
            Hankintamenettelyyn ei voi osallistua tarjoaja, joka

                        a)

                        on konkurssissa tai selvitystilassa taikka on keskeyttänyt liiketoimintansa tai jolle on vahvistettu akordi tai jota koskeva konkurssi- tai akordihakemus tai hakemus yhtiön purkamiseksi on vireillä tai joka on muun vastaavan kansalliseen lainsäädäntöön ja kansallisiin määräyksiin perustuvan menettelyn alainen;

                        b)

                        on tuomittu ammattinsa harjoittamiseen liittyvästä rikkomuksesta lainvoimaisella tuomiolla;

                        c)

                        on syyllistynyt ammattiaan harjoittaessaan vakavaan virheeseen, jonka edunsaaja voi näyttää toteen;

                        d)

                        on laiminlyönyt verojen tai lakisääteisten sosiaalimaksujen suorittamisen maassa, johon se on sijoittautunut, tai avunsaajamaassa taikka maassa, jossa hankinta toteutetaan;

                        e)

                        on tuomittu lainvoimaisella päätöksellä petoksesta, lahjonnasta, rikollisjärjestössä toimimisesta tai muusta laittomasta toiminnasta, joka vahingoittaa yhteisöjen taloudellisia etuja;

                        f)

                        on osallistunut johonkin toiseen yhteisöjen talousarviosta rahoitettavaan hankintamenettelyyn tai avustuksen myöntämismenettelyyn ja jonka on mainittuun menettelyyn osallistuessaan todettu rikkoneen sopimusvelvoitteitaan.

                  Tarjoajan on osoitettava, että mikään edellä esitetyistä tilanteista ei koske sitä.
            4.2   Perusteet evätä oikeus osallistua hankintasopimukseen
            Sopimusta ei tehdä sellaisen tarjoajan kanssa, joka hankintamenettelyn yhteydessä

                        a)

                        on jäävi;

                        b)

                        on syyllistynyt väärien tietojen antamiseen toimittaessaan edunsaajalle hankintamenettelyyn osallistumista varten vaadittuja tietoja tai ei ole toimittanut vaadittuja tietoja.

                  5.   TEKOMENETTELYT
            5.1   Yleiset säännökset
            Valtiosta riippumattoman järjestön on aloitettava avoin kansainvälinen tarjouspyyntömenettely sellaisista tavaranhankintasopimuksista, joiden arvo on vähintään 150 000 euroa. Valtiosta riippumattoman järjestön on julkaistava ilmoitus avoimesta kansainvälisestä tarjouspyynnöstä kaikissa soveltuvissa tiedotusvälineissä, erityisesti järjestön omilla Internet-sivuilla, kansainvälisessä lehdistössä ja sen maan, jossa toimi toteutetaan, kansallisessa lehdistössä tai muissa erityisjulkaisuissa.
            Tavaranhankintasopimukset, joiden arvo on vähintään 30 000 mutta alle 150 000 euroa, on tehtävä avoimen paikallisesti toteutettavan tarjouspyyntömenettelyn mukaisesti. Tällöin tarjouspyyntöilmoitus on julkaistava kaikissa soveltuvissa tiedotusvälineissä mutta ainoastaan siinä maassa, jossa toimi toteutetaan. Ilmoituksessa on kuitenkin tarjottava muille hakukelpoisille tavarantoimittajille samat mahdollisuudet kuin paikallisille yrityksille.
            Tavaranhankintasopimukset, joiden arvo on alle 30 000 euroa, on tehtävä kilpailuun perustuvan neuvottelumenettelyn, josta ei julkaista ilmoitusta, mukaisesti; menettelyssä valtiosta riippumaton järjestö neuvottelee vähintään kolmen valitsemansa tavarantoimittajan kanssa ja sopii ehdoista niistä yhden tai useamman kanssa.
            Tavaranhankintasopimukset, joiden arvo on alle 5 000 euroa, voidaan tehdä yhden ainoan tarjouksen perusteella neuvottelumenettelyä noudattaen.
            Tarjousten vastaanottamisen ja osallistumispyyntöjen määräaikojen on oltava riittävän pitkät, jotta asianomaisilla osapuolilla on kohtuullisesti aikaa valmistella ja tehdä tarjouksensa.
            Jos valtiosta riippumaton järjestö käyttää palvelun tarjoajana keskushankintatoimistoa (central buying office) liitteen IV (Procurement by grant beneficiaries in the context of European Community external actions) kohdan 8.4 mukaisesti, se noudattaa toimiston valinnassa kyseisen liitteen kohdissa 4.1 ja 4.2 vahvistettuja, palvelusopimuksia koskevia menettelyjä. Keskushankintatoimiston on noudatettava tässä päätöksessä ja sen liitteessä vahvistettuja sääntöjä ja ehtoja elintarvikeapuna toimitettavia tuotteita hankkiessaan.
            5.2   Yhteen tarjoukseen perustuva neuvottelumenettely
            Edunsaaja voi käyttää yhteen tarjoukseen perustuvaa neuvottelumenettelyä seuraavissa tapauksissa:

                        a)

                        äärimmäisessä kiireessä, jonka aiheuttaneita tapahtumia edunsaaja ei ole voinut ennakoida ja joka ei millään tavalla johdu edunsaajasta, jolloin kohdassa 5.1 tarkoitettujen menettelyjen määräaikoja ei voida noudattaa. Äärimmäisen kiireen perustelemiseksi käytetyt syyt eivät saa missään olosuhteissa johtua edunsaajasta.
                        Toimien, jotka toteutetaan komission kriisitilanteeksi luokittelemassa tilanteessa, katsotaan täyttävän äärimmäisen kiireen perusteet. Komissio ilmoittaa edunsaajalle, mikäli kyseessä on kriisitilanne ja milloin se päättyy;

                        b)

                        alkuperäiseltä toimittajalta tilataan lisätoimituksia joko tavanomaisten toimitusten tai laitteistojen korvaamiseksi osittain tai aiempien toimitusten tai laitteistojen laajentamiseksi, jos edunsaaja joutuisi toimittajan vaihtumisen vuoksi hankkimaan teknisiltä ominaisuuksiltaan poikkeavaa materiaalia, mikä johtaisi yhteensopimattomuuteen tai suhteettomiin teknisiin vaikeuksiin käytössä ja kunnossapidossa;

                        c)

                        tarjouspyyntö ei ole tuottanut tulosta, toisin sanoen yhtään laadulliset ja/tai taloudelliset kelpoisuusvaatimukset täyttävää tarjousta ei ole tehty. Tällaisissa tapauksissa edunsaaja voi tarjouspyynnön peruutettuaan neuvotella yhden tai useamman tarjoajan kanssa, jotka se valitsee tarjouspyyntömenettelyyn osallistuneiden tarjoajien joukosta edellyttäen, että tarjouspyyntömenettelyn alkuperäisiä ehtoja ei olennaisesti muuteta;

                        d)

                        kun hankintasopimus tehdään sellaisen yhteisön kanssa, jolla on lakisääteinen tai käytännössä vallitseva monopoli, jolloin sopimuksen tekemistä koskevaan päätökseen on liitettävä asianmukaiset perustelut;

                        e)

                        suoraa sopimusmenettelyä voidaan käyttää, kun se on perusteltua toimituksen eritysluonteen vuoksi ja erityisesti, jos kyseessä on kokeellinen toimitus.

                  5.3   Tarjouksen tekemistä koskevat ehdot
            Tarjouspyyntöilmoituksessa on yksilöitävä, missä muodossa ja mihin mennessä tarjous on tehtävä.
            Arviointikomitean on arvioitava ja asetettava paremmuusjärjestykseen kaikki tarjouspyynnössä esitetyt vaatimukset täyttävät osallistumishakemukset ja tarjoukset etukäteen ilmoitettujen hylkäämis-, valinta- ja ratkaisuperusteiden mukaisesti. Jäseniä arviointikomiteassa on oltava pariton määrä, vähintään kolme, ja komitealla on oltava tarvittavat tekniset ja hallinnolliset valmiudet antaa tarjouksista asiantunteva lausunto.
            Kustakin erästä voidaan esittää vain yksi tarjous. Tarjous on pätevä vain, jos se koskee kokonaista erää. Jos erä on jaettu osiin, tarjous on esitettävä niiden keskiarvona. Jos tarjouspyyntö koskee useampien erien toimitusta, tarjousten on oltava eräkohtaisia. Tarjoajan ei tarvitse tehdä tarjousta kaikista eristä.
            Tarjouksessa on mainittava

                        —

                        tarjoajan nimi ja osoite,

                        —

                        tarjouspyynnön ja erän viitenumero sekä toimen numero,

                        —

                        sen erän nettopaino tai se määrätty rahamäärä, jota tarjous koskee,

                        —

                        ehdotettu hinta nettotonnilta tuotetta toimituspaikassa tarjouspyynnössä esitetyllä tavalla ja siinä määritetyin ehdoin, tai tarjottavien tuotteiden nettomäärä, jos tarjouspyyntö koskee tietyn tuotteen mahdollisimman suuren määrän toimittamista määrätyllä summalla,

                        —

                        kuljetuskustannukset lastauspaikasta toimituspaikkaan määritetyssä toimitusvaiheessa,

                        —

                        toimituksen määräaika tai aikataulu.

                  Tarjous on pätevä ainoastaan, jos siihen on liitetty todiste tarjousvakuuden asettamisesta. Tarjousvakuuden määrä ilmaistuna maksussa käytetyssä valuutassa ja sen voimassaoloaika vahvistetaan tarjouspyyntöilmoituksessa. Vakuuden on oltava vähintään 1 prosentti tarjouksen kokonaismäärästä, ja sen on oltava voimassa vähintään yhden kuukauden.
            Vakuus on asetettava valtiosta riippumattoman järjestön hyväksi jäsenvaltion tai valtiosta riippumattoman järjestön hyväksymän luottolaitoksen antamana takauksena. Vakuus on peruuttamaton, ja se on maksettava ensimmäisestä vaatimuksesta.
            Jos tuotteet ostetaan elintarvikeapua saavasta maasta, valtiosta riippumaton järjestö voi tarjouspyyntöilmoituksessa määritellä vakuuden osalta muita ehtoja maan käytännön huomioon ottaen.
            Vakuus vapautetaan

                        —

                        valtiosta riippumattoman järjestön kirjeellä tai faksilla, jos tarjousta ei ole hyväksytty, se on hylätty tai sopimusta ei ole tehty,

                        —

                        jos tarjoaja, joka on nimetty toimittajaksi, on asettanut toimitusvakuuden.

                  Vakuus pidätetään, jos toimittaja ei ole asettanut toimitusvakuutta kohtuullisessa määräajassa sopimuksen tekemisen jälkeen, ja myös silloin, jos tarjoaja peruuttaa tarjouksensa sen jälkeen, kun se on otettu vastaan.
            Tarjous hylätään, jos sitä ei ole tehty näiden säännösten mukaisesti tai jos se sisältää muita kuin tarjouspyynnössä vahvistettuja varauksia tai ehtoja.
            Tarjousta ei voi muuttaa eikä peruuttaa sen jälkeen, kun se on vastaanotettu.
            Tarjouskilpailu on ratkaistava sen tarjoajan hyväksi, joka on jättänyt halvimman tarjouksen, joka täyttää kaikki tarjouspyynnön ehdot, erityisesti toimitettavien tuotteiden ominaisuuksia koskevat ehdot. Jos useat tarjoajat tekevät samanaikaisesti halvimman tarjouksen, tarjouskilpailu ratkaistaan arvalla.
            Kun kilpailu on ratkennut, siitä on ilmoitettava kirjeitse tai faksitse sekä valituksi tulleelle toimittajalle että niille, joiden tarjousta ei hyväksytty.
            Valtiosta riippumaton järjestö voi päättää, ettei se tee sopimusta ensimmäisen eikä toisen määräajan päätyttyä varsinkin, jos tehdyt tarjoukset eivät sijoitu markkinoilla yleisesti vallitsevien hintojen vaihteluväliin. Valtiosta riippumattoman järjestön ei tarvitse perustella päätöstään. Tarjoajille on ilmoitettava sopimuksen tekemättä jättämisestä kirjallisesti kolmen työpäivän kuluessa.
            6.   TOIMITTAJAN VELVOITTEET JA TOIMITUSEHDOT
            Tarjouspyynnössä on eriteltävä sopimusta koskevat Incoterms-toimitusehdot, ja siihen on sisällyttävä kulloinkin sovellettavien Incoterms-ehtojen laitos. Valitun toimittajan on täytettävä tarjouspyynnössä vahvistettujen ehtojen mukaiset velvoitteensa, myös Incoterms-ehdoista ja tekemästään tarjouksesta johtuvat velvoitteet.
            Jollei tarjouspyynnöstä ja sopimuksesta muuta johdu, on sovellettava toimittajan (myyjä) ja valtiosta riippumattoman järjestön (ostaja) osalta Incoterms-ehdoissa vahvistettuja velvoitteita.
            Jos toimittajan edellytetään tarjouspyyntöön sisältyvissä Incoterms-ehdoissa ottavan kuljetusvakuutuksen, vakuutuksen on oltava vähintään tarjouksen suuruinen ja katettava kaikki kuljetukseen ja toimitukseen liittyvät riskit sovittuun toimitusvaiheeseen asti. Sen on katettava myös kaikki vioittuneiden tuotteiden lajitteluun, poistamiseen tai hävittämiseen liittyvät kustannukset sekä sellaisten tuotteiden uudelleenpakkaamiseen, tarkastamiseen ja analysointiin liittyvät kustannukset, joiden virheellisyys ei estä edunsaajaa hyväksymästä niitä.
            Tavaroita meritse toimitettaessa ne voidaan jakaa osalähetyksiin useamman kuin yhden aluksen kuljetettaviksi ainoastaan valtiosta riippumattoman järjestön suostumuksella.
            Tavaroita maitse toimitettaessa ne voidaan kuljettaa muulla kuin sopimuksessa vahvistetulla kuljetustavalla ainoastaan valtiosta riippumattoman järjestön suostumuksella.
            Jos tavarantoimittaja pyytää valtiosta riippumattoman järjestön suostumusta kuljetustavan tai toimitusaikataulun muuttamiselle, valtiosta riippumattoman järjestön on asetettava suostumuksensa ehdoksi se, että tavarantoimittaja ottaa kantaakseen aiheutuvat ylimääräiset kustannukset, erityisesti tarkastamisesta ja analysoinnista aiheutuvat ylimääräiset kustannukset.
            Tarjouspyynnössä voidaan tarvittaessa asettaa päivämäärä, jota edeltäviä toimituksia pidetään ennenaikaisina.
            Toimittajan on vastattava kaikista tuotteisiin kohdistuvista riskeistä, myös häviämisestä ja vahingoittumisesta, siihen asti, kun toimitus on suoritettu ja valvoja on todennut tämän lopullisessa vastaavuustodistuksessa (ks. kohta 7).
            Jollei tarjouspyynnöstä muuta johdu, toimittajan on ilmoitettava viipymättä kirjallisesti edunsaajalle ja valvojalle käytettävät kuljetusvälineet, lastauspäivät, arvioitu saapumispäivä sopimuksessa ilmoitettuun toimituspaikkaan sekä kaikki tuotteiden kuljetuksen aikana mahdollisesti sattuneet tapahtumat.
            Jollei tarjouspyynnöstä muuta johdu, toimittajan on sopimukseen sovellettavien Incoterms-ehtojen mukaisesti huolehdittava vientiluvan saamiseen liittyvistä muodollisuuksista, kuljetuksen aikaisista tullijärjestelyistä ja tuontitullausta koskevista muodollisuuksista sekä vastattava niihin liittyvistä kustannuksista.
            Toimittajan on velvoitteiden täyttämiseksi asetettava toimitusvakuus kohtuullisen määräajan kuluessa tarjouskilpailun ratkaisemisesta. Tämän vakuuden, joka asetetaan maksussa käytettynä valuuttana, on oltava 5–10 prosenttia tarjouksen kokonaismäärästä. Vakuuden voimassaolo päättyy kuukauden kuluttua lopullisen toimituksen päivämäärästä. Toimitusvakuus on asetettava samalla tavalla kuin tarjousvakuus.
            Toimitusvakuus vapautetaan täysimääräisenä valtiosta riippumattoman järjestön kirjeellä tai faksilla, kun toimittaja

                        —

                        on suorittanut toimituksen kaikkien velvoitteidensa mukaisesti, tai

                        —

                        on vapautettu velvoitteistaan,
                        tai

                        —

                        ei ole suorittanut toimitusta valtiosta riippumattoman järjestön hyväksymän ylivoimaisen esteen vuoksi.

                  7.   VALVONTA
            Valtiosta riippumattoman järjestön on tehtävä sopimus niin kutsutun valvojan kanssa (valvoja on kansainvälisesti tunnustettu tarkastusyritys tai sellaisten ryhmittymä, jolla on suotavaa olla todistus elintarvikealan ISO 45004 – ISO/IEC 17020 -standardin mukaisuudesta). Heti kun sopimus on tehty, valtiosta riippumattoman järjestön on ilmoitettava toimittajalle valvojan valinnasta kirjallisesti. Tarjouspyynnössä on mainittava toimittajan velvollisuudesta ilmoittaa valvojalle kirjallisesti toimitettavien tuotteiden valmistajan, pakkaajan tai varastonpitäjän nimi ja osoite, arvioitu valmistus- tai pakkauspäivä sekä toimittajan toimituspaikalla olevan edustajan nimi.
            Valvojan on vastattava toimitettavien tavaroiden laadun, määrän, pakkausten ja merkintöjen tarkastamisesta ja varmentamisesta jokaisen toimituksen osalta sekä väliaikaisten ja lopullisten vastaavuustodistusten antamisesta sopimuksessa vahvistetussa toimituspaikassa. Valvojan on tässä yhteydessä otettava huomioon tuotteiden eri ominaisuudet tämän liitteen kohdassa 2 esitetyn mukaisesti.
            Valtiosta riippumattoman järjestön on huolehdittava siitä, että valvoja sitoutuu

                        —

                        pysymään täysin puolueettomana,

                        —

                        olemaan ottamatta vastaan ohjeita muilta osapuolilta kuin ostajana toimivalta valtiosta riippumattomalta järjestöltä tai sen edustajilta. Ohjeita ei saa varsinkaan ottaa vastaan toimittajalta, vastaanottajilta tai niiden edustajilta, avunantajan edustajilta tai muilta tarkastelun kohteena olevissa toimissa välittäjinä toimivilta tahoilta,

                        —

                        huolehtimaan siitä, että valtiosta riippumattoman järjestön kanssa tekemänsä sopimuksen nojalla sille kuuluvan toiminnan ja tarkastelun kohteena olevissa toimissa osallisena olevan osapuolen kanssa mahdollisesti toteuttamansa muun toiminnan välillä ei ole eturistiriitaa.

                  Valvojan on toteutettava vähintään kaksi sopimusehtoihin perustuvaa ja kansainvälisten valvontastandardien mukaista tarkastusta seuraavasti:

                        a)

                        Alustava tarkastus tehdään laatuvaatimusten osalta ennen lastausta ja määrän osalta tavaroita lastattaessa. Lopullinen tarkastus tehdään toimitussopimuksessa ilmoitetussa toimituspaikassa lastin purkamisen jälkeen.

                        b)

                        Valvojan on alustavan tarkastuksen päätteeksi annettava toimittajalle väliaikainen vastaavuustodistus, tarvittaessa varustettuna varaumilla. Kuljetus lastauspaikalta voi alkaa vasta, kun väliaikainen vastaavuustodistus on annettu.

                        c)

                        Valvojan on sopimuksessa ilmoitetulla toimituspaikalla tehtävän lopullisen tarkastuksen päätteeksi annettava toimittajalle lopullinen vastaavuustodistus, josta on käytävä ilmi toimituksen loppuun saattamisen ajankohta ja toimitettu nettomäärä, tarvittaessa varustettuna varaumilla.

                        d)

                        Jos valvoja antaa lopullisen tarkastuksen sopimuksessa ilmoitetulla toimituspaikalla tehtyään perustellun varaumailmoituksen, sen on ilmoitettava siitä kirjallisesti toimittajalle ja ostajana toimivalle valtiosta riippumattomalle järjestölle mahdollisimman nopeasti. Toimittaja voi halutessaan esittää valvojalle ja ostajana toimivalle valtiosta riippumattomalle järjestölle vastalauseensa tarkastuksen päätelmistä kahden työpäivän kuluessa ilmoituksen antamisesta.

                  Edellä tarkoitettujen tarkastusten kustannukset veloitetaan valtiosta riippumattomalta järjestöltä, mutta yhteisön näkökulmasta ne ovat tukikelpoisia kustannuksia edellyttäen, että ne sisältyvät avustussopimuksen määrärahoihin. Toimittajan on vastattava kaikista taloudellisista seuraamuksista, jotka johtuvat tuotteiden laadullisista puutteista tai siitä, että tuotteet on toimitettu tarkastukseen myöhään.
            Jos toimittaja tai edunsaaja esittää vastalauseen tarkastuksen päätelmistä, valvoja järjestää valtiosta riippumattoman järjestön luvalla toisen tarkastuksen, jossa vastalauseen sisällöstä riippuen otetaan toiset näytteet, tehdään toinen analyysi ja/tai tehdään toinen painon tai pakkausten tarkastus. Toisen tarkastuksen suorittaa toimittajan, lopullisen edunsaajan ja valvojan yhteisesti nimeämä laitos tai laboratorio.
            Hävinneen osapuolen on vastattava toisen tarkastuksen kustannuksista.
            Jos tarkastusten tai edellä kuvatun toisen tarkastuksen jälkeen ei anneta lopullista vastaavuustodistusta, toimittajan on korvattava tuotteet.
            Toimittaja vastaa kustannuksista, jotka aiheutuvat tavaroiden korvaamisesta ja siihen liittyvistä tarkastuksista.
            Valvojan on kutsuttava kirjallisesti toimittajan ja lopullisen edunsaajan edustajat osallistumaan tarkastuksiin, erityisesti analysoitavaksi tarkoitettujen näytteiden ottamiseen. Näytteet otetaan ammattikäytännön mukaisesti. Näytteitä otettaessa valvojan on otettava kaksi lisänäytettä, jotka säilytetään sinetöityinä valtiosta riippumattoman järjestön käytettävissä mahdollista lisätarkastusta varten ja siltä varalta, että edunsaaja tai toimittaja esittää vastalauseen.
            Toimittaja vastaa näytteiksi otettujen tuotteiden kustannuksista.
            Tavaroiden vastaanottajan on allekirjoitettava tavarat sopimuksessa ilmoitetussa toimituspaikassa vastaanottaessaan rahtikirjan ja kirjattava siihen huomionsa tavaroiden ja niiden pakkausten kunnosta. Ostajana toimivan valtiosta riippumattoman järjestön tai sen edustajan on annettava toimittajalle haltuunottotodistus heti, kun tavarat on toimitettu sopimuksessa ilmoitetussa toimituspaikassa ja toimittaja on antanut ostajana toimivalle valtiosta riippumattomalle järjestölle valvojan antaman lopullisen vastaavuustodistuksen alkuperäiskappaleen ja proforma-laskun, josta ilmenee tavaroiden arvo sekä se, että ne luovutetaan edunsaajalle maksutta.
            Sopimusehdoissa on ilmoitettava sopimuksessa ilmoitetussa toimituspaikassa toimitettavien tavaroiden painon ja/tai määrän osalta hyväksyttävät vaihteluvälit.
            Toimittaja ei voi pyytää maksua sopimuksessa sovitut määrät ylittäviltä määriltä.
            8.   TOIMITUS- JA MAKSUEHDOT
            Tavarat on toimitettava jonkin seuraavassa luetelluista kansainvälisistä toimitusehdoista (Incoterms) mukaisesti:

                        —

                        EXW: Noudettuna lähettäjältä (… nimetystä paikasta)

                        —

                        FCA: vapaasti rahdinkuljettajalla (… nimetyssä lähtöpaikassa)

                        —

                        FAS: Vapaasti aluksen sivulla (… nimetyssä laivaussatamassa)

                        —

                        FOB: Vapaasti aluksessa (… nimetyssä laivaussatamassa)

                        —

                        CFR: Kulut ja rahti maksettuina (… nimettyyn määräsatamaan)

                        —

                        CIF: Kulut, vakuutus ja rahti maksettuina (… nimettyyn määräsatamaan)

                        —

                        CPT: Kuljetus maksettuna (… nimettyyn määräpaikkaan)

                        —

                        CIP: Kuljetus ja vakuutus maksettuina (… nimettyyn määräpaikkaan)

                        —

                        DAF: Toimitettuna rajalle (… nimettyyn paikkaan)

                        —

                        DES: Toimitettuna aluksessa (… nimetyssä määräsatamassa)

                        —

                        DEQ: Toimitettuna laiturilla (… nimetyssä määräsatamassa)

                        —

                        DDU: Toimitettuna tullaamatta (… nimetyssä määräpaikassa)

                        —

                        DDP: Toimitettuna tullattuna (… nimetyssä määräpaikassa).

                  Ostajana toimivan valtiosta riippumattoman järjestön maksama määrä on enintään tarjouksen määrä, johon on lisätty jäljempänä esitetyt kustannukset ja josta on vähennetty jäljempänä esitetyt alennukset.
            Jos tavaroiden laatu, pakkaukset tai merkinnät eivät lastauspaikassa ja tarjouksessa ilmoitetussa, sopimuksella vahvistetussa toimituspaikassa vastaa sopimusehtoja ilman, että se on estänyt väliaikaisen vastaavuustodistuksen tai haltuunottotodistuksen antamista, valtiosta riippumaton järjestö voi maksettavaa määrää laskiessaan soveltaa alennuksia.
            Sopimusehdoissa on vahvistettava menettely alennusten laskemiseen siinä tapauksessa, että laatu ei vastaa vaatimuksia tai toimitus myöhästyy sopimuksessa vahvistetusta toimitusajankohdasta.
            Toimittajalle maksettava nettomäärä saadaan vähentämällä sen laskuttamasta määrästä asianmukaisesti lasketut alennukset. Jos alennuksia ei voida vähentää maksusta, ne otetaan huomioon vakuutta kokonaan tai osittain perittäessä.
            Valtiosta riippumaton järjestö voi korvata toimittajalle tämän kirjallisesta hakemuksesta tiettyjä sille aiheutuneita lisämenoja (esimerkiksi toimittajan tosiasiallisesti maksamat varastointi- tai vakuutuskulut mutta ei hallinnollisia kuluja), jotka valtiosta riippumaton järjestö arvioi asianmukaisten tositteiden perusteella edellyttäen, että haltuunotto- tai toimitustodistus on annettu ilman, että siihen on tehty korvattavien kustannusten luonteeseen liittymiä varaumia, ja

                        —

                        vastaanottajan pyynnöstä toimitusaikaa pidennetään, tai

                        —

                        toimituspäivän ja haltuunottotodistuksen tai lopullisen vastaavuustodistuksen antopäivän välillä on yli 30 päivän viivästys.

                  Maksettava määrä suoritetaan toimittajan kahtena kappaleena tekemästä hakemuksesta.
            Tarjouksen koko tai jäljellä olevaa määrää koskevaan maksuhakemukseen on liitettävä seuraavat asiakirjat:

                        —

                        haettavaa määrää koskeva lasku,

                        —

                        alkuperäinen haltuunottotodistus,

                        —

                        lopullisen vastaavuustodistuksen alkuperäkappaleen kopio, jonka toimittaja on allekirjoittanut ja todistanut oikeaksi.

                  Kun 50 prosenttia tarjouspyynnössä ilmoitetusta kokonaismäärästä on toimitettu, toimittaja voi esittää maksuennakkopyynnön, johon on liitetty haettavalle määrälle kirjoitettu lasku ja jäljennös väliaikaisesta vastaavuustodistuksesta.
            Tarjouksen koko tai jäljellä olevaa määrää koskevat maksuhakemukset on esitettävä valtiosta riippumattomalle järjestölle sen jälkeen, kun haltuunottotodistus on annettu. Kaikki maksut on suoritettava 60 päivän kuluessa siitä, kun valtiosta riippumaton järjestö on saanut asianmukaisesti laaditun maksupyynnön. Jos maksu viivästyy perusteettomasti, on maksettava viivästyskorkoa Euroopan keskuspankin soveltaman kuukausikoron (Euroopan keskuspankin rahoitusoperaatioihin soveltama korko) mukaisesti.
            9.   LOPPUSÄÄNNÖKSET
            Valtiosta riippumattoman järjestön on ratkaistava, voidaanko sen, ettei toimittaja toimita tavaroita tai noudata sille kuuluvia velvoitteita, katsoa johtuvan ylivoimaisista esteistä. Valtiosta riippumattoman järjestön on vastattava tunnustamastaan ylivoimaisesta esteestä johtuvista kustannuksista. Valtiosta riippumattoman järjestön on ilmoitettava komissiolle syyt, joiden perusteella se katsoi tilanteen syyksi ylivoimaisen esteen. Ylivoimaiseen esteeseen ei kuitenkaan voida vedota, jos kyseessä on valtiosta riippumattoman järjestön itsensä ja/tai sen alihankkijoiden laiminlyönti.
            Ylivoimaisesta esteestä aiheutuneita kustannuksia voidaan asianmukaisesti perustelluissa ja komission hyväksymissä tapauksissa pitää tukikelpoisina kustannuksina, ja ne voidaan korvata toimenpiteen määrärahoihin sisältyvistä ennakoimattomiin menoihin varatuista varoista ja niiden rajoissa.”

         (1)  EUVL L 344, 27.12.2005, s. 1.

         (2)  EYVL C 312, 31.10.2000, s. 1.

         (3)  EYVL C 267, 13.9.1996, s. 1.


Avis juridique important

|

31992D0604

92/604/Euratom: Komission päätös, tehty 21 päivänä joulukuuta 1992, Euroopan talousyhteisön, Euroopan atomienergiayhteisön ja Liettuan välisen kauppaa ja kaupallista ja taloudellista yhteistyötä koskevan sopimuksen tekemisestä Euroopan atomienergiayhteisön puolesta

Virallinen lehti nro L 403 , 31/12/1992 s. 0030 - 0030 Suomenk. erityispainos Alue 11 Nide 20 s. 0127  Ruotsink. erityispainos Alue 11 Nide 20 s. 0127

KOMISSION PÄÄTÖS,tehty 21 päivänä joulukuuta 1992,Euroopan talousyhteisön, Euroopan atomienergiayhteisön ja Liettuan välisen kauppaa ja kaupallista ja taloudellista yhteistyötä koskevan sopimuksen tekemisestä Euroopan atomienergiayhteisön puolesta (92/604/Euratom)EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan 2 kohdassa,sekä katsoo, ettäEuroopan talousyhteisön, Euroopan atomienergiayhteisön ja Liettuan välinen kauppaa ja kaupallista ja taloudellista yhteistyötä koskeva sopimus on allekirjoitettu 11 päivänä toukokuuta 1992,neuvosto on hyväksynyt mainitun sopimuksen Euratomin päätöksellä 92/603/ETY() sitä varten, että komissio tekee sen Euroopan atomienergiayhteisön puolesta, jamainittu sopimus olisi tehtävä Euroopan atomienergiayhteisön puolesta,ON PÄÄTTÄNYT SEURAAVAA:1 artiklaTehdään Euroopan atomienergiayhteisön puolesta Euroopan talousyhteisön, Euroopan atomienergiayhteisön ja Liettuan välinen kauppaa ja kaupallista ja taloudellista yhteistyötä koskeva sopimus.Sopimuksen teksti on tämän päätöksen() liitteenä.2 artiklaKomission puheenjohtaja tekee sopimuksen 21 artiklassa määrätyn ilmoituksen Euroopan atomienergiayhteisön puolesta.Tehty Brysselissä 21 päivänä joulukuuta 1992.Komission puolestaPuheenjohtajaJacques DELORS() EYVL N:o L 403, 31.12.1992, s. 19 () EYVL N:o L 403, 31.12.1992, s. 19


title: 2009/300/EY: Komission päätös, tehty 12 päivänä maaliskuuta 2009 , tarkistetuista ekologisista arviointiperusteista yhteisön ympäristömerkin myöntämiseksi televisioille (tiedoksiannettu numerolla K(2009) 1830) (ETA:n kannalta merkityksellinen teksti)

text:
               28.3.2009

               FI

               Euroopan unionin virallinen lehti

               L 82/3

      KOMISSION PÄÄTÖS,
   tehty 12 päivänä maaliskuuta 2009,
   tarkistetuista ekologisista arviointiperusteista yhteisön ympäristömerkin myöntämiseksi televisioille
   (tiedoksiannettu numerolla K(2009) 1830)
   (ETA:n kannalta merkityksellinen teksti)
   (2009/300/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 (1) ja erityisesti sen 6 artiklan 1 kohdan toisen alakohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:

               (1)

               Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen.

               (2)

               Asetuksessa (EY) N:o 1980/2000 säädetään, että erityiset ympäristömerkin myöntämisperusteet, jotka perustuvat Euroopan unionin ympäristömerkintälautakunnan laatimaan myöntämisperusteita koskevaan ehdotukseen, vahvistetaan tuoteryhmittäin.

               (3)

               Lisäksi siinä säädetään, että ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kyseessä olevalle tuoteryhmälle vahvistetun myöntämisperusteiden voimassaoloajan päättymistä.

               (4)

               Ekologisista arviointiperusteista yhteisön ympäristömerkin myöntämiseksi televisioille 25 päivänä maaliskuuta 2002 tehdyllä komission päätöksellä 2002/255/EY (2) vahvistettujen ekologisten arviointiperusteiden ja niihin liittyvien arviointi- ja todentamisvaatimusten uudelleentarkastelu on asetuksen (EY) N:o 1980/2002 mukaisesti tehty hyvissä ajoin ennen niiden voimassaoloajan päättymistä.

               (5)

               Tämän uudelleentarkastelun perusteella sekä tieteellisen ja markkinoiden kehityksen huomioon ottamiseksi on aiheellista vahvistaa uudet ekologiset arviointiperusteet.

               (6)

               Lisäksi on tarpeen muuttaa mainitussa päätöksessä vahvistettua tuoteryhmän määritelmää uusien teknologioiden huomioon ottamiseksi.

               (7)

               Päätös 2002/255/EY olisi selkeyden vuoksi kumottava. Koska mainitussa päätöksessä vahvistettujen ekologisten arviointiperusteiden voimassaoloa on jatkettu 31 päivään lokakuuta 2009 saakka, mainittu päätös olisi korvattava toisella 1 päivästä marraskuuta 2009 alkaen.

               (8)

               Ekologisten arviointiperusteiden, samoin kuin niihin liittyvien arviointi- ja todentamisvaatimusten, olisi oltava voimassa 31 päivään lokakuuta 2013.

               (9)

               Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Tuoteryhmään ”televisiot” kuuluvat:

      ”Verkkovirralla toimivat sähkölaitteet, joiden ensisijaisena tarkoituksena on vastaanottaa, purkaa ja näyttää TV-lähetyssignaaleja.”

   2 artikla
   Jotta televisiolle voidaan myöntää asetuksen (EY) N:o 1980/2000 mukainen yhteisön ympäristömerkki, sen on kuuluttava tuoteryhmään ”televisiot” ja täytettävä tämän päätöksen liitteessä esitetyt arviointiperusteet.
   3 artikla
   Tuoteryhmän ”televisiot” ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään lokakuuta 2013 saakka.
   4 artikla
   Hallinnollisia tarkoituksia varten televisioille annetaan tunnusnumero ”022”.
   5 artikla
   Kumotaan päätös 2002/255/EY.
   6 artikla
   Tätä päätöstä sovelletaan 1 päivästä marraskuuta 2009.
   7 artikla
   Tämä päätös on osoitettu kaikille jäsenvaltioille.

      Tehty Brysselissä 12 päivänä maaliskuuta 2009.

            Komission puolesta

         Stavros DIMAS

            Komission jäsen

      (1)  EYVL L 237, 21.9.2000, s. 1.

      (2)  EYVL L 87, 4.4.2002, s. 53.

      LIITE
      YLEISET PERIAATTEET
      Arviointiperusteiden tavoitteet
      Saadakseen ympäristömerkin tuotteen on täytettävä tässä liitteessä esitetyt arviointiperusteet, joiden avulla pyritään:

                  —

                  vähentämään energiankäytöstä ympäristölle aiheutuvia vahinkoja tai vaaroja (ilmaston lämpeneminen, happamoituminen, uusiutumattomien luonnonvarojen ehtyminen) vähentämällä energian kulutusta,

                  —

                  vähentämään luonnonvarojen käytöstä ympäristölle aiheutuvia vahinkoja,

                  —

                  rajoittamaan vaarallisten aineiden käytöstä ympäristölle aiheutuvia vahinkoja vähentämällä kyseisten aineiden käyttöä.

            Arviointiperusteilla edistetään myös parhaiden toimintatapojen (ympäristöä mahdollisimman vähän kuormittavan käytön) toteuttamista ja lisätään kuluttajien ympäristötietoisuutta.
      Suositellaan, että toimivaltaiset elimet hakemuksia arvioidessaan ja tässä liitteessä vahvistettujen arviointiperusteiden noudattamista seuratessaan ottavat huomioon tunnustettujen ympäristönhallintojärjestelmien, kuten EU:n ympäristöasioiden hallinta- ja auditointijärjestelmän EMASin tai EN ISO 14001 -standardin (Huomautus: näiden hallintajärjestelmien käyttö ei kuitenkaan ole pakollista).
      Arviointi- ja todentamisvaatimukset
      Erityiset arviointi- ja todentamisvaatimukset on esitetty kunkin arviointiperusteen yhteydessä.
      Testit olisi mahdollisuuksien mukaan suoritettava asianmukaisesti hyväksytyissä laboratorioissa tai laboratorioissa, jotka täyttävät EN ISO 17025 -standardissa esitetyt vaatimukset ja joilla on pätevyys asiaan kuuluvien testien suorittamiseen.
      Toimivaltaiset elimet voivat tarvittaessa pyytää todentamista tukevia asiakirjoja ja toteuttaa riippumattomia tarkastuksia.
      Suositellaan, että toimivaltaiset elimet hakemuksia arvioidessaan ja tässä liitteessä vahvistettujen arviointiperusteiden noudattamista seuratessaan ottavat huomioon tunnustettujen ympäristönhallintojärjestelmien, kuten EU:n ympäristöasioiden hallinta- ja auditointijärjestelmän EMASin tai EN ISO 14001 -standardin (Huomautus: näiden hallintajärjestelmien käyttö ei kuitenkaan ole pakollista).
      ARVIOINTIPERUSTEET
      1.   Energiansäästö
      a)   Passiivinen valmiustila

                  i)

                  Television virrankulutus passiivisessa valmiustilassa saa olla enintään 0,30 wattia, lukuun ottamatta tapauksia, joissa ii kohdan ehto täyttyy.

                  ii)

                  Jos televisiossa on selvästi näkyvissä oleva virtakytkin, television virrankulutus saa olla virran ollessa pois kytkettynä enintään 0,01 wattia, ja television virrankulutus passiivisessa valmiustilassa saa olla enintään 0,50 wattia.

            b)   Suurin sallittu virrankulutus
      Televisioiden virrankulutus virran ollessa kytkettynä päälle saa olla enintään 200 wattia.
      c)   Energiatehokkuus
      Joulukuun 31 päivään 2010 saakka markkinoille saatettavien yhteisön ympäristömerkillä varustettujen televisioiden virrankulutus päälle kytkettynä saa olla enintään 0,64 · (20W + A · 4,3224 W/dm2).
      Tammikuun 1 päivän 2011 ja joulukuun 31 päivänä 2012 välisenä aikana markkinoille saatettavien yhteisön ympäristömerkillä varustettujen televisioiden virrankulutus päälle kytkettynä saa olla enintään 0,51 · (20W + A · 4,3224 W/dm2).
      Tammikuun 1 päivästä 2013 alkaen markkinoille saatettavien yhteisön ympäristömerkillä varustettujen televisioiden virrankulutus päälle kytkettynä saa olla enintään 0,41 · (20W + A · 4,3224 W/dm2).
      Tässä laskukaavassa A on näkyvissä oleva kuvaruudun pinta-ala (1) ilmaistuna neliödesimetreinä.

         Arviointi ja todentaminen (kohdat a–c): Television virrankulutus päälle kytkettynä on testattava laitteen ollessa sellaisena kuin se toimitetaan asiakkaalle. Testaus suoritetaan tarkistetun IEC62087-standardin mukaisesti käyttämällä dynaamisen lähetyksen kuvasignaalia (”Methods of measurement for the Power Consumption of Audio, Video and Related Equipment”) Jos televisiota ensi kertaa käynnistettäessä esiin tulee pakotettu valikko, on oletusasetukseksi valittava kuvatila, jota valmistaja suosittelee normaalia kotikäyttöä varten. Hakijan on toimitettava testiselostus ympäristömerkin myöntävälle toimivaltaiselle elimelle. Testiselostuksesta on käytävä ilmi, että televisio täyttää a–c kohdan vaatimukset.
      Edellä olevan a kohdan ii alakohdan vaatimusten täyttämiseksi hakijan on ilmoitettava, että hakijan televisio täyttää vaatimuksen, ja toimitettava kuvallinen todiste virtakytkimestä.
      Edellä olevan c kohdan vaatimusten täyttämiseksi hakijan on osoitettava, että kaikki hakijan ympäristömerkillä varustetut televisiot täyttävät asianmukaiset energiatehokkuusvaatimukset, kun ne saatetaan markkinoille ensimmäistä kertaa vaatimuksessa ilmoitettujen päivämäärien jälkeen. Jos tätä ei voida osoittaa, toimivaltainen viranomainen myöntää ympäristömerkin käyttöluvan ainoastaan sille ajanjaksolle, jonka osalta vaatimusten noudattaminen voidaan osoittaa.
      2.   Loistelamppujen elohopeapitoisuus
      Kuvaruudun lamppujen yhteenlaskettu elohopeapitoisuus ei saa ylittää 75 mg:aa sellaisten kuvaruutujen osalta, joiden näkyvissä olevan osan lävistäjä on enintään 40 tuumaa (101 cm).
      Kaikkien kuvaruudun lamppujen yhteenlaskettu elohopeapitoisuus ei saa ylittää 99 mg:aa sellaisten kuvaruutujen osalta, joiden näkyvissä olevan osa lävistäjä on yli 40 tuumaa (101 cm).

         Arviointi ja todentaminen: Hakijan on toimitettava allekirjoitettu vakuutus siitä, että hakijan televisio on näiden vaatimusten mukainen. Vakuutuksesta on käytävä selville käytettyjen lamppujen määrä ja siihen on liitettävä tavarantoimittajien asiakirjatodisteet lamppujen kokonaiselohopeapitoisuudesta.
      3.   Käyttöiän pidentäminen
      Valmistajan on annettava kaupallinen takuu siitä, että televisio toimii vähintään kahden vuoden ajan. Takuun voimassaolo alkaa siitä päivästä, jona tuote toimitetaan asiakkaalle.
      Sopivien sähköisten varaosien saatavuus on taattava 7 vuoden ajan sen jälkeen, kun tuotanto lopetetaan.

         Arviointi ja todentaminen: Hakijan on vakuutettava, että tuote on näiden vaatimusten mukainen.
      4.   Purkaminen
      Valmistajan on osoitettava, että ammattitaitoiset kierrättäjät voivat helposti purkaa television käytössään olevilla työkaluilla:

                  —

                  korjauksia ja loppuunkuluneiden osien vaihtamista varten,

                  —

                  vanhojen ja vanhentuneiden osien uusimista varten ja

                  —

                  kierrätettäväksi tarkoitettujen osien ja materiaalien erottamista varten.

            Purkamisen helpottamiseksi

                  —

                  television kiinnittimien (kuten ruuvien ja pikakiinnittimien) on oltava irrotettavissa erityisesti vaarallisia aineita sisältävissä osissa,

                  —

                  muoviosien on koostuttava yhdestä polymeeristä tai yhteensopivista polymeereistä kierrätystä varten, ja niillä on lisäksi oltava asianmukainen ISO11469-merkintä, jos niiden massa on yli 25 g,

                  —

                  televisiossa ei saa käyttää metalleja, jotka eivät ole erotettavissa,

                  —

                  televisiossa käytettävien vaarallisten aineiden ominaisuuksia ja määrää koskevat tiedot on koottava neuvoston direktiivin 2006/121/EY (2) ja kemikaalien maailmanlaajuisesti yhdenmukaistetun luokitus- ja merkintäjärjestelmän (GHS) mukaisesti.

         Arviointi ja todentaminen: Hakemuksen mukana on toimitettava testiseloste, jossa on yksityiskohtaiset tiedot television purkamisesta. Selosteessa on oltava television irto-osakaavio, johon on merkitty television tärkeimmät sekä vaarallisia aineita sisältävät osat. Tiedot voivat olla kirjallisessa tai audiovisuaalisessa muodossa. Ympäristömerkinnän myöntävälle toimivaltaiselle elimelle on toimitettava vaarallisia aineita koskevat tiedot materiaaliluettelona, johon on merkitty materiaalityyppi, käytetty määrä ja käyttöpaikka.
      5.   Raskasmetallit ja palonsuoja-aineet

                  a)

                  Televisioissa ei saa käyttää kadmiumia, lyijyä, elohopeaa, kuudenarvoista kromia tai polybromibifenyylejä (PBB) tai polybromidifenyylieettereiä (OOBDE) sisältäviä palonsuoja-aineita, sellaisina kuin ne on lueteltu Euroopan parlamentin ja neuvoston direktiivin 2002/95/EY (3) 4 artiklan 1 kohdassa, ellei mainitun direktiivin liitteessä ole vahvistettu, että näiden aineiden käytön osalta voidaan poiketa mainitun direktiivin 4 artiklan 1 kohdan vaatimuksista, tai ellei niiden suurin yhteispitoisuus ylitä samassa liitteessä mainittua pitoisuuden kynnysarvoa. Liitteessä on vahvistettu PBB:n ja PBDE:n enimmäispitoisuudeksi 0,1 painoprosenttia.

                  b)

                  Muoviosat eivät saa sisältää sellaisia aineita sisältäviä palonsuoja-aineita tai -yhdisteitä, joihin voidaan liittää hakemusta esitettäessä jokin seuraavista vaaraa osoittavista lausekkeista (tai jokin niiden yhdistelmä):

                              —

                              R40 (epäillään aiheuttavan syöpäsairauden vaaraa),

                              —

                              R45 (aiheuttaa syöpäsairauden vaaraa),

                              —

                              R46 (saattaa aiheuttaa periytyviä perimävaurioita),

                              —

                              R50 (erittäin myrkyllistä vesieliöille),

                              —

                              R51 (myrkyllistä vesieliöille),

                              —

                              R52 (haitallista vesieliöille),

                              —

                              R53 (voi aiheuttaa pitkäaikaisia haittavaikutuksia vesiympäristössä),

                              —

                              R60 (voi heikentää hedelmällisyyttä),

                              —

                              R61 (vaarallista sikiöille),

                              —

                              R62 (voi mahdollisesti heikentää hedelmällisyyttä),

                              —

                              R63 (voi olla vaarallista sikiöille),

                        sellaisina kuin ne on määritelty direktiivissä 2006/121/ETY. Tätä vaatimusta ei sovelleta reaktiivisiin palonsuoja-aineisiin, eli aineisiin, joiden ominaisuudet muuttuvat niitä käytettäessä (eli niiden pitoisuus lopputuotteessa ei todellisuudessa olekaan yli 0,1 painoprosenttia), jolloin yksilöityä R-lauseketta ei voida enää käyttää.

         Arviointi ja todentaminen: Television valmistajan on toimitettava ympäristömerkin myöntävälle toimivaltaiselle elimelle allekirjoitettu vakuutus siitä, että televisio täyttää nämä vaatimukset. Ympäristömerkin myöntävälle toimivaltaiselle elimelle on toimitettava myös muovien ja palonestoaineiden toimittajien vakuutus vaatimusten noudattamisesta sekä materiaaleja ja aineita koskevat asiaankuuluvat käyttöturvallisuustiedotteet. Kaikki käytetyt palonestoaineet on ilmoitettava selkeästi.
      6.   Käyttöohjeet
      Television ostajalle on annettava asianmukaiset tiedot, joissa annetaan ohjeita ympäristöä säästävästä käytöstä. Tietojen on oltava yhdessä, helposti löydettävässä paikassa käyttöohjeissa sekä valmistajan verkkosivuilla. Tietoja on annettava erityisesti seuraavista asioista:

                  a)

                  television virrankulutuksesta eri toimintatiloissa (virran ollessa kytkettynä päälle, virran ollessa kytkettynä pois päältä ja passiivisessa valmiustilassa). Lisäksi on annettava tiedot mahdollisuuksista säästää energiaa eri toimintatiloissa;

                  b)

                  television keskimääräisestä vuosittaisesta virrankulutuksesta kWh:na ilmaistuna. Virrankulutus lasketaan päällekytketyn television virrankulutuksen mukaan olettaen, että televisiota käytetään neljä tuntia päivässä 365 päivänä vuodessa;

                  c)

                  siitä, että television energiatehokkuus vähentää virrankulutusta ja näin ollen alentaa sähkölaskuja;

                  d)

                  siitä, miten television virrankulutusta voidaan alentaa, kun televisiota ei katsella:

                              —

                              television sammuttaminen sen verkkovirtalähteen kytkimestä tai irrottamalla sähköjohto pistorasiasta vähentää kaikkien televisioiden virrankulutuksen nollaan; tämä olisi suositeltavaa, kun televisiota ei katsella pitkään aikaan esimerkiksi loma-aikoina,

                              —

                              television sammuttaminen virtakytkimestä (jos sellainen on asennettu) vähentää energiankulutuksen lähelle nollaa,

                              —

                              television asettaminen valmiustilaan vähentää virrankulutusta, ei kuitenkaan kokonaan,

                              —

                              kuvan kirkkauden vähentäminen vähentää virrankulutusta;

                  e)

                  virtakytkimen sijainnista (jos sellainen on asennettu).

                  f)

                  valtuutetuista korjaajista sekä tarvittaessa heidän yhteystietonsa;

                  g)

                  televisioiden asianmukaista käytöstä poistoa koskevat ohjeet, joissa neuvotaan toimittamaan televisiot kansalaisille tarkoitetuille jäteasemille tai vähittäismyyjien järjestämään kierrätysjärjestelmään, jonka on oltava Euroopan parlamentin ja neuvoston direktiivin 2002/96/EY (4) mukainen;

                  h)

                  siitä, että tuotteelle on myönnetty kukkatunnus (EU:n ympäristömerkki), ja lyhyt selitys sen merkityksestä, sekä ilmoitus, että lisätietoja ympäristömerkistä on saatavilla internetistä osoitteesta http://europa.eu.int/ecolabel

         Arviointi ja todentaminen: Hakijan on vakuutettava, että tuote on näiden vaatimusten mukainen. Hakijan on toimitettava hakemuksen arvioinnista vastaavalle toimivaltaiselle elimelle jäljennös käyttöoppaasta.
      7.   Ympäristömerkin tiedot
      Ympäristömerkin kentässä 2 on oltava seuraava teksti:

                  —

                  hyvä energiatehokkuus,

                  —

                  vähäisemmät CO2-päästöt,

                  —

                  tuotteen suunnittelussa on otettu huomioon korjaukset ja kierrätys.

         Arviointi ja todentaminen: Hakijan on vakuutettava, että tuote on tämän vaatimuksen mukainen. Hakijan on toimitettava hakemuksen arvioinnista vastaavalle toimivaltaiselle elimelle jäljennös pakkauksessa ja/tai tuotteessa ja/tai sen mukana seuraavissa asiakirjoissa olevasta ympäristömerkistä.

         (1)  Kuvaruudun pinta-ala: Kuvaruudun pinta-ala neliödesimetreinä. Se on vakiokuvaruudulle (kuvasuhde 4:3) [kuvaruudun koko × kuvaruudun koko × 0,480] ja laajakuvatelevisioille (kuvasuhde 16:9) [kuvaruudun koko × kuvaruudun koko × 0,427].

         (2)  EUVL L 396, 30.12.2006, s. 850, oikaisu EUVL L 136, 29.5.2007, s. 281.

         (3)  EUVL L 37, 13.2.2003, s. 19.

         (4)  EUVL L 37, 13.2.2003, s. 24.


title: Neuvoston päätös 2013/34/YUTP, annettu 17 päivänä tammikuuta 2013 , Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali

text:
               18.1.2013

               FI

               Euroopan unionin virallinen lehti

               L 14/19

         NEUVOSTON PÄÄTÖS 2013/34/YUTP,
   annettu 17 päivänä tammikuuta 2013,
   Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto totesi 23 päivänä heinäkuuta 2012, että Malissa tapahtuneiden dramaattisten muutosten vuoksi on tarkasteltava uudelleen toimia, joita unionin olisi syytä toteuttaa tukeakseen demokraattisen hallinnon ja oikeusvaltion palauttamista Malin koko alueelle. Neuvosto pyysi unionin ulkoasioiden ja turvallisuuspolitiikan korkeaa edustajaa, jäljempänä ’korkea edustaja’, ja komissiota esittämään konkreettisia ehdotuksia unionin toimiksi useilla eri aloilla, jotta voidaan vastata muuttuvaan tilanteeseen.

               (2)

               Malin tasavallan presidentti pyysi 18 päivänä syyskuuta 2012 päivätyllä kirjeellä unionin tukea Malin alueellisen koskemattomuuden palauttamiseen.

               (3)

               Yhdistyneiden kansakuntien turvallisuusneuvosto antoi 12 päivänä lokakuuta 2012 Malin tilanteesta päätöslauselman 2071 (2012), jossa se ilmaisi vakavan huolensa Malin pohjoisosan levottomuuksien seurauksista alueella ja sen ulkopuolella ja korosti, että nopea toiminta on tarpeen vakauden turvaamiseksi koko Sahelin alueella, sekä kehotti kansainvälisiä kumppaneita, muun muassa unionia, tarjoamaan tukea, asiantuntemusta, koulutusta ja valmiuksien kehittämistä Malin armeijalle ja turvallisuusjoukoille.

               (4)

               Neuvosto pyysi 15 päivänä lokakuuta 2012 antamissaan päätelmissä jatkamaan ja syventämään kiireellisesti yhteisen turvallisuus- ja puolustuspolitiikan alan mahdollisen sotilasoperaation suunnittelutyötä, erityisesti laatimalla kriisinhallinnan toiminta-ajatus Malin puolustusvoimien uudelleenjärjestelyä ja koulutusta varten ottaen huomioon tämänkaltaisen operaation menestyksekkääseen suorittamiseen vaadittavat edellytykset, joita ovat muun muassa Malin viranomaisten täysi ja jakamaton tuki sekä poistumisstrategian määrittely.

               (5)

               Neuvosto antoi 19 päivänä marraskuuta 2012 päätelmät, joissa se pani tyytyväisenä merkille korkean edustajan esittämän kriisinhallinnan toiminta-ajatuksen ja pyysi toimivaltaisia työryhmiä tarkastelemaan sitä kiireellisesti, jotta neuvosto voisi hyväksyä sen joulukuussa 2012.

               (6)

               Neuvosto hyväksyi 10 päivänä joulukuuta 2012 kriisinhallinnan toiminta-ajatuksen mahdollista Malissa toteutettavaa yhteisen turvallisuus- ja puolustuspolitiikan sotilaskoulutusoperaatiota varten. Neuvosto korosti, että Malissa toteutettava operaatio muodostaisi keskeisen osan sitä unionin kokonaisvaltaista lähestymistapaa, jota on kehitetty Sahelin alueen turvallisuutta ja kehitystä koskevassa strategiassa.

               (7)

               Malin tasavallan presidentti lähetti 24 päivänä joulukuuta 2012 päivätyllä kirjeellä korkealle edustajalle kutsun, jolla ilmaistiin tyytyväisyys siihen, että Malissa toteutetaan EU:n sotilaskoulutusoperaatio.

               (8)

               Poliittisten ja turvallisuusasioiden komitean (PTK) olisi neuvoston ja korkean edustajan alaisuudessa huolehdittava unionin sotilasoperaation poliittisesta valvonnasta, annettava sille strategista ohjausta ja tehtävä asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti.

               (9)

               On tarpeen neuvotella ja tehdä unionin yksikköjen ja henkilöstön asemaa ja kolmansien valtioiden osallistumista unionin operaatioihin koskevia kansainvälisiä sopimuksia.

               (10)

               Jäsenvaltioiden olisi vastattava tästä päätöksestä, jolla on sotilaallista merkitystä tai merkitystä puolustuksen alalla, aiheutuvista toimintamenoista Euroopan unionista tehdyn sopimuksen 41 artiklan 2 kohdan nojalla ja unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene), 19 päivänä joulukuuta 2011 tehdyn neuvoston päätöksen 2011/871/YUTP (1) mukaisesti.

               (11)

               Tanskan asemasta tehdyn, Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn pöytäkirjan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon, eikä se siksi osallistu tämän operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   1.   Unioni toteuttaa sotilaskoulutusoperaation, jäljempänä ’EUTM Mali’, tarjotakseen Malin eteläosassa sotilaallista ja koulutuksellista neuvontaa Malin asevoimille, jotka toimivat laillisten siviiliviranomaisten valvonnassa, tarkoituksena myötävaikuttaa Malin asevoimien sotilaallisten valmiuksien palauttamiseen niin, että ne voivat toteuttaa alueellisen koskemattomuuden palauttamiseen ja terroristiryhmien aiheuttaman uhkan vähentämiseen tähtääviä sotilasoperaatioita. EUTM Mali ei osallistu taisteluoperaatioihin.
   2.   EUTM Malin tavoitteena on vastata Malin asevoimien operatiivisiin tarpeisiin antamalla

               a)

               Malin asevoimia hyödyttävää koulutustukea;

               b)

               johtamisjärjestelyjä, logistiikkaketjua ja henkilöresursseja koskevaa koulutusta ja neuvontaa sekä kansainvälisen humanitäärisen oikeuden, siviilien suojelun ja ihmisoikeuksien koulutusta.

         3.   EUTM Mali pyrkii vahvistamaan edellytyksiä Malin asevoimien laillisten siviiliviranomaisten asianmukaiselle poliittiselle valvonnalle.
   4.   EUTM Malin toimet koordinoidaan tiiviisti muiden Malin asevoimia tukevien toimijoiden, erityisesti Yhdistyneiden kansakuntien (YK) ja Länsi-Afrikan valtioiden talousyhteisön (ECOWAS), kanssa.
   2 artikla
   EU:n operaation komentajan nimittäminen
   1.   EU:n operaation komentajaksi nimitetään prikaatikenraali François LECOINTRE.
   2.   EU:n operaation komentaja ottaa hoitaakseen EU:n operaation komentajan ja EU:n joukkojen komentajan tehtävät.
   3 artikla
   Operaation esikunnan nimittäminen
   1.   EUTM Malin operaation esikunta sijaitsee Malissa. Se suorittaa sekä operaatioesikunnan että joukkojen esikunnan tehtävät.
   2.   Operaation esikuntaan kuuluu tukiyksikkö Brysselissä.
   4 artikla
   EUTM Malin suunnittelu ja aloittaminen
   Neuvosto tekee päätöksen EUTM Malin aloittamisesta sen jälkeen, kun operaatiosuunnitelma ja voimankäyttösäännöt on hyväksytty.
   5 artikla
   Poliittinen valvonta ja strateginen ohjaus
   1.   Poliittisten ja turvallisuusasioiden komitea, jäljempänä ’PTK’, huolehtii neuvoston ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, alaisuudessa EUTM Malin poliittisesta valvonnasta ja strategisesta ohjauksesta. Neuvosto valtuuttaa PTK:n tekemään asiaankuuluvat päätökset Euroopan unionista tehdyn sopimuksen (SEU) 38 artiklan mukaisesti. Tähän sisältyvät valtuudet muuttaa suunnitteluasiakirjoja, muun muassa operaatiosuunnitelmaa ja johtamisjärjestelyä. Siihen sisältyvät myös valtuudet päättää seuraavien EU:n operaation komentajien nimittämisestä. EUTM Malin tavoitteita ja sen päättämistä koskeva päätösvalta säilyy neuvostolla.
   2.   PTK raportoi neuvostolle säännöllisin väliajoin.
   3.   Euroopan unionin sotilaskomitean (EUSK) puheenjohtaja raportoi PTK:lle säännöllisin väliajoin EUTM Malin toteuttamisesta. PTK voi kutsua EU:n operaation komentajan tarvittaessa kokouksiinsa.
   6 artikla
   Sotilaallinen johto
   1.   EUSK seuraa EUTM Malin asianmukaista täytäntöönpanoa, joka toteutetaan EU:n operaation komentajan vastuulla.
   2.   EU:n operaation komentaja raportoi säännöllisin väliajoin EUSK:lle. EUSK voi kutsua EU:n operaation komentajan tarvittaessa kokouksiinsa.
   3.   EUSK:n puheenjohtaja on EU:n operaation komentajan ensisijainen yhteyshenkilö.
   7 artikla
   Unionin toimien johdonmukaisuus ja koordinointi
   1.   Korkea edustaja varmistaa, että tämä päätös pannaan täytäntöön ja että se on johdonmukainen unionin koko ulkoisen toiminnan kanssa, unionin kehitysohjelmat mukaan luettuina.
   2.   Unionin Bamakossa olevan edustuston päällikkö antaa tiiviissä yhteistyössä Sahelista vastaavan EU:n koordinaattorin kanssa EU:n operaation komentajalle paikallista poliittista ohjausta, sanotun kuitenkaan vaikuttamatta johtamisjärjestelyihin.
   3.   EUTM Malin toiminta koordinoidaan unionin Nigerissä toteutettavan yhteisen turvallisuus- ja puolustuspolitiikan operaation (EUCAP Sahel Niger) kanssa mahdollisen synergian hyödyntämiseksi.
   4.   EUTM Malin toiminnot koordinoidaan jäsenvaltioiden Malissa toteuttamien kahdenvälisten toimien sekä alueen muiden kansainvälisten toimijoiden, erityisesti YK:n, Afrikan unionin, ECOWASin ja kahdenvälisten toimijoiden, kuten Yhdysvaltojen ja Kanadan, sekä keskeisten alueellisten toimijoiden kanssa.
   8 artikla
   Kolmansien valtioiden osallistuminen
   1.   Kolmansia valtioita voidaan Eurooppa-neuvoston asiaan liittyviä suuntaviivoja noudattaen kutsua osallistumaan EUTM Maliin, sanotun kuitenkaan rajoittamatta unionin päätöksenteon riippumattomuutta ja yhteistä toimielinjärjestelmää.
   2.   Neuvosto valtuuttaa PTK:n pyytämään kolmansilta valtioilta osallistumistarjouksia ja tekemään asiaankuuluvat päätökset osallistumisehdotusten hyväksymisestä EU:n operaation komentajan ja Euroopan unionin sotilaskomitean suosituksesta.
   3.   Kolmansien valtioiden osallistumista koskevat yksityiskohtaiset järjestelyt vahvistetaan sopimuksissa, jotka tehdään SEU 37 artiklan nojalla ja Euroopan unionin toiminnasta tehdyn sopimuksen (SEUT) 218 artiklassa määrättyä menettelyä noudattaen. Jos unioni ja jokin kolmas valtio ovat tehneet sopimuksen kyseisen valtion osallistumista unionin kriisinhallintaoperaatioihin koskevista puitteista, tällaisen sopimuksen määräyksiä sovelletaan EUTM Malin yhteydessä.
   4.   Kolmansilla valtioilla, jotka osallistuvat EUTM Maliin sotilaallisesti merkittävällä tavalla, on samat EUTM Malin päivittäiseen hallintoon liittyvät oikeudet ja velvollisuudet kuin EUTM Maliin osallistuvilla jäsenvaltioilla.
   5.   Neuvosto valtuuttaa PTK:n tekemään asiaankuuluvat päätökset osallistujien komitean perustamisesta, jos kolmansien valtioiden osallistuminen on sotilaallisesti merkittävää.
   9 artikla
   EU-johtoisen henkilöstön asema
   EU-johtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämistä erioikeuksista, vapauksista ja muista takeista, sovitaan SEU 37 artiklan nojalla ja SEUT 218 artiklassa määrättyä menettelyä noudattaen tehdyllä sopimuksella.
   10 artikla
   Rahoitusjärjestelyt
   1.   EUTM Malin yhteisiä kustannuksia hallinnoidaan päätöksen 2011/871/YUTP mukaisesti.
   2.   Rahoitusohje EUTM Malin yhteisiä kustannuksia varten on 12,3 miljoonaa euroa. Päätöksen 2011/871/YUTP 25 artiklan 1 kohdassa tarkoitettu rahoitusohjeen prosenttiosuus on 50 prosenttia ja päätöksen 2011/871/YUTP 32 artiklan 3 kohdassa tarkoitettuun sitoumukseen prosenttiosuus on 70 prosenttia.
   11 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja EUTM Malin tarpeiden mukaisesti tähän päätökseen osallistuville kolmansille valtioille EUTM Malia varten tuotettuja EU:n turvallisuusluokiteltuja tietoja turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU (2) mukaisesti:

               a)

               enintään sille tasolle saakka, josta määrätään sovellettavassa unionin ja asianomaisen kolmannen valtion välillä tehdyssä tietoturvallisuussopimuksessa; tai

               b)

               enintään ”CONFIDENTIEL UE/EU CONFIDENTIAL” -tasolle saakka muissa tapauksissa.

         2.   Korkealla edustajalla on myös valtuudet luovuttaa EUTM Malin operatiivisten tarpeiden mukaisesti YK:lle ja ECOWASille EUTM Malia varten tuotettuja EU:n turvallisuusluokiteltuja tietoja ”RESTREINT UE/EU RESTRICTED” -tasolle saakka päätöksen 2011/292/EU mukaisesti. Tätä varten vahvistetaan korkean edustajan sekä YK:n ja ECOWASin toimivaltaisten viranomaisten väliset järjestelyt.
   3.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle EUTM Malia varten laadittuja EU:n turvallisuusluokiteltuja tietoja ja asiakirjoja ”RESTREINT UE/EU RESTRICTED” -tasolle saakka päätöstä 2011/292/EU noudattaen. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.
   4.   Korkealla edustajalla on valtuudet luovuttaa tähän päätökseen osallistuville kolmansille valtioille sellaisia EUTM Malia koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (3) 6 artiklan 1 kohdan mukainen salassapitovelvollisuus.
   5.   Korkea edustaja voi siirtää 1–4 kohdassa mainitut valtuudet sekä oikeuden sopia 2 ja 3 kohdassa mainituista järjestelyistä Euroopan ulkosuhdehallinnon henkilöstölle ja/tai EU:n operaation komentajalle.
   12 artikla
   Voimaantulo ja päättyminen
   1.   Tämä päätös tulee voimaan päivänä, jona se hyväksytään.
   2.   EUTM Malin toimeksianto päättyy 15 kuukauden kuluttua EUTM Malin aloittamista koskevan neuvoston päätöksen hyväksymisestä.
   3.   Tämä päätös kumotaan siitä päivästä alkaen, jona EU:n esikunta suljetaan, EUTM Malin päättämistä koskevien hyväksyttyjen suunnitelmien mukaisesti ja rajoittamatta päätöksessä 2011/871/YUTP säädettyjen EUTM Malin tilintarkastuksen ja tilinpäätöksen esittämistä koskevien menettelyjen noudattamista.

      Tehty Brysselissä 17 päivänä tammikuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 343, 23.12.2011, s. 35.

      (2)  EUVL L 141, 27.5.2011, s. 17.

      (3)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).